Q=3	C=0	SS=0	LS=0	PS=1	DC=0	LC=0	SD=0	BS=2	G0=94	G1=58	G2=10	DLID=az_RU	BODY=Дәнјал 11 | Онлајн Мүгәддәс Китаб | Јени дүнја тәрҹүмәси\nФарс вә Јунаныстан падшаһлары (1—4)\nҸәнуб вә шимал падшаһлары (5—45)\nӘһдин өндәри һәлак олаҹаг (22)\nИстеһкамлар аллаһынын уҹалдылмасы (38)\nҸәнуб вә шимал падшаһлары чәкишир (40)\nШәргдән вә шималдан һәјәҹанлы хәбәрләр (44)\n11 Мән исә мадалы Даранын+ һакимијјәтинин биринҹи илиндә она арха-дајаг олдум. 2 Инди сәнә дејәҹәјим сөзләр һәгигәтдир: Фарс өлкәсиндә даһа үч падшаһ мејдана чыхаҹаг. Дөрдүнҹүсү һамысындан чох вар-дөвләт топлајаҹаг. Вар-дөвләти сајәсиндә ҝүҹләнәндә һәр шеји Јунаныстан сәлтәнәтинә+ гаршы галдыраҹаг. 3 Сонра ҝүҹлү бир падшаһ пејда олаҹаг, о, бөјүк гүдрәтлә һөкмранлыг едәҹәк+ вә истәдијини едәҹәк. 4 Анҹаг гүдрәтинин зирвәсиндә онун сәлтәнәти дағылыб дөрд јерә* парчаланаҹаг;+ онун нәслинә кечмәјәҹәк вә онун һөкмранлығы кими гүдрәтли олмајаҹаг. Чүнки онун сәлтәнәти көкүндән гопарылаҹаг, онлара јох, башгаларына кечәҹәк. 5 Ҹәнуб падшаһы, јәни онун сәрдарларындан бири гүввәтләнәҹәк. Лакин бир нәфәр ону јениб бөјүк гүдрәтлә һөкмранлыг едәҹәк, һакимијјәти онункундан ҝүҹлү олаҹаг. 6 Бир нечә илдән сонра онлар иттифаг гураҹаг вә ҹәнуб падшаһынын гызы сазиш бағламаг үчүн шимал падшаһынын јанына ҝәләҹәк. Лакин гадын голунун гүввәтини сахлаја билмәјәҹәк; падшаһын да нә өзү, нә голу дуруш ҝәтирмәјәҹәк. Гадын, еләҹә дә ону ҝәтирәнләр, онун атасы вә о вахтлар ону ҝүҹлү едән тәслим едиләҹәк. 7 Гадынын көкүнүн пөһрәси онун* јериндә дураҹаг. О, ордуја вә шимал падшаһынын истеһкамына гаршы чыхыб савашаҹаг вә гәләбә чалаҹаг. 8 О, онларын аллаһларыны, дәмир бүтләрини, гызыл-ҝүмүш әшјаларыны, әсирләрини ҝөтүрүб Мисирә ҝәләҹәк. Бир нечә ил шимал падшаһындан узаг дураҹаг, 9 о кәсдән ки, ҹәнуб падшаһынын сәлтәнәтинә гаршы чыхаҹаг, амма өз өлкәсинә ҝери гајыдаҹаг. 10 Онун* оғулларына ҝәлинҹә, онлар мүһарибәјә һазырлашаҹаг, бөјүк, чохсајлы орду топлајаҹаглар. О ирәлиләјиб сел кими кечәҹәк. Сонра бүтүн јолу вурушараг истеһкамына гајыдаҹаг. 11 Ҹәнуб падшаһы гәзәбләниб она, јәни шимал падшаһына гаршы чыхаҹаг, онунла вурушаҹаг. О да бөјүк күтлә топлајаҹаг, лакин бу күтлә о бирисинә тәслим едиләҹәк. 12 Күтлә апарылаҹаг. Онун үрәји гүррәләнәҹәк вә о, он минләри һәлак едәҹәк. Амма өз ҝүҹлү мөвгејиндән истифадә етмәјәҹәк. 13 Шимал падшаһы гајыдаҹаг вә әввәлкиндән дә бөјүк орду топлајаҹаг. Бир нечә ил сонра, дөврүн сонунда о, бөјүк орду вә чохлу тәҹһизатла ҝәләҹәк. 14 О ҝүнләрдә чохлары ҹәнуб падшаһынын әлејһинә галхаҹаг. Халгынын арасындан голузорлулар галхыб вәһји ҝерчәкләшдирмәјә чалышаҹаг, лакин јыхылаҹаглар. 15 Шимал падшаһы ҝәләҹәк, мүһасирә бәнди гуруб истеһкамлы шәһәри әлә кечирәҹәк. Ҹәнубун сај-сечмә әсҝәрләри олса да, гүввәләри* дуруш ҝәтирмәјәҹәк; онларын дуруш ҝәтирмәјә ҝүҹү олмајаҹаг. 16 Она* гаршы чыхан кәс истәдијини едәҹәк, һеч ким онун габағында дура билмәјәҹәк. О*, дилбәр дијарда+ дураҹаг вә голунда мәһв етмә габилијјәти олаҹаг. 17 О, сәлтәнәтинин бүтүн ҝүҹү илә ҝәлмәји гәт едәҹәк. Орада онунла сазиш бағланаҹаг вә о, уғурла һәрәкәт едәҹәк. Она гызы мәһв етмәк ихтијары вериләҹәк. Гыз таб ҝәтирмәјәҹәк вә даһа онун олмајаҹаг. 18 Падшаһ чеврилиб саһилјаны өлкәләрә үз тутаҹаг вә хејлисини зәбт едәҹәк. Бир сәркәрдә онун тәрәфиндән мәруз галдығы тәһгирләрә сон гојаҹаг. Беләҹә, даһа тәһгир олмајаҹаг, тәһгирләри онун өзүнә гајтараҹаг. 19 Сонра о, ҝеријә, өлкәсинин истеһкамларына үз тутаҹаг вә бүдрәјиб јыхылаҹаг, ондан әсәр-әламәт галмајаҹаг. 20 Онун јерини ҝөзәл сәлтәнәтә верҝијыған ҝөндәрәҹәк кәс тутаҹаг. Анҹаг о, бир нечә ҝүндән сонра мәһв олаҹаг, лакин бу, гәзәбдән, јахуд мүһарибәдән олмајаҹаг. 21 Онун јерини бир мәнфур кәс тутаҹаг, она падшаһлыг иззәти верилмәјәҹәк. О, динҹлик дөврүндә* ҝәлиб һијлә илә падшаһлығы әлә кечирәҹәк. 22 Селә бәнзәр гүввәләр* онун өнүндән сүпүрүлүб атылаҹаг, онлар да, әһдин+ өндәри+ дә һәлак олаҹаг. 23 Онунла иттифаг гурулдуғундан о, фитнәкарлығына давам едәҹәк, ајаға галхаҹаг вә кичик бир халгын сајәсиндә ҝүҹләнәҹәк. 24 Динҹлик дөврүндә* әјаләтин ән зәнҝин әразиләринә дахил олуб нә өз аталарынын, нә дә онларын аталарынын едә билмәдијини едәҹәк. Гәнимәт вә талан малы пајлајаҹаг. Истеһкамлара гаршы фәндләр гураҹаг, амма тәкҹә бир мүддәт. 25 О, ҝүҹ вә ҹәсарәтини сәфәрбәр едиб бөјүк гошунла ҹәнуб падшаһынын үстүнә галхаҹаг. Ҹәнуб падшаһы чох бөјүк вә ҝүҹлү орду топлајараг мүһарибәјә һазырлашаҹаг. Амма о* дурмајаҹаг, чүнки она гаршы гәсд гурулаҹаг. 26 Онун ләзиз тәамларындан даданлар ону јыхаҹаг. Ордусу исә сүпүрүлүб атылаҹаг, чохлу тәләфат олаҹаг. 27 Бу ики падшаһын үрәји пислијә мејилли олаҹаг вә бир маса архасында отуруб бир-биринә јалан данышаҹаглар. Амма һеч нәјә наил олмајаҹаглар, чүнки сон өз вахтында ҝәләҹәк.+ 28 О*, чохлу сәрвәтлә өз мәмләкәтинә гајыдаҹаг. Үрәји мүгәддәс әһдә гаршы олаҹаг. О уғур газаныб өз мәмләкәтинә гајыдаҹаг. 29 Тәјин едилмиш вахтда о гајыдыб ҹәнубун үстүнә ҝедәҹәк, лакин бу дәфә әввәлки кими олмајаҹаг, 30 чүнки Киттим+ ҝәмиләри она гаршы чыхаҹаг вә о рам едиләҹәк. О ҝери дөнүб мүгәддәс әһдә гаршы+ һиддәтини јағдыраҹаг вә истәдијинә наил олаҹаг. Сонра ҝери гајыдыб әһди тәрк едәнләрә нәзәр салаҹаг. 31 Ондан гүввәләр чыхыб галхаҹаг. Онлар мүгәддәс мәканы+, истеһкамы мурдарлајаҹаг вә даими гурбанлығы дајандыраҹаглар.+ Онлар виранәлик ҝәтирән ијрәнҹ шеј гојаҹаглар.+ 32 О, әһдә хәјанәт едәнләри јағлы диллә дөнүклүјә сүрүкләјәҹәк. Лакин өз Аллаһыны таныјанлар үстүн ҝәлиб уғур газанаҹаглар. 33 Халгын ағыллылары+ чохларына елм верәҹәк, һәрчәнд онлар мүәјјән мүддәт гылынҹ вә аловдан, әсирлик вә таландан сәндәләјәҹәкләр. 34 Лакин онлар сәндәләјәндә бир аз көмәк алаҹаглар; хејли адам јағлы дил төкүб онлара гошулаҹаг. 35 Ағыллылардан бәзиләри сәндәләјәҹәк. Бунун нәтиҹәсиндә сафлашма, тәмизләнмә, ағардылма+ олаҹаг вә ахыра кими давам едәҹәк. Чүнки бу, мүәјјән вахт үчүндүр. 36 Бу падшаһ истәдијини едәҹәк, өзүнү јүксәлдиб бүтүн аллаһлардан үстүн сајаҹаг вә аллаһлар Аллаһына+ гаршы дәһшәтли сөзләр сөјләјәҹәк. О, гәзәб дөврүнүн сонуна гәдәр уғурлу олаҹаг; чүнки нә тәјин едилибсә, баш тутмалыдыр. 37 Падшаһ ата-бабаларынын Аллаһыны вә гадынларын арзусуну саја алмајаҹаг. О, һеч бир аллаһа һөрмәт гојмајаҹаг, өзүнү һамыдан үстүн тутаҹаг. 38 Әксинә, истеһкамлар аллаһыны уҹалдаҹаг; ата-бабаларынын танымадығы аллаһы гызыл-ҝүмүшлә, даш-гашла, ләл-ҹәваһиратла уҹалдаҹаг. 39 О, јад аллаһла әлбир олараг ән ҝүҹлү истеһкамлара гаршы уғурла һәрәкәт едәҹәк. Ону таныјанлары* ҝөјләрә јүксәлдәҹәк, чохлары үзәриндә башчы гојаҹаг. О һагг алыб торпаг пајлајаҹаг. 40 Ахырзаманда ҹәнуб падшаһы онунла чәкишәҹәк. Шимал падшаһы ҹәнҝ арабаларыјла, атлыларла, чохлу ҝәмиләрлә онун үстүнә шығыјаҹаг. О, өлкәләрә ҝирәҹәк, сел кими онлары басаҹаг. 41 О һәмчинин дилбәр өлкәјә+ ҝирәҹәк вә чохлу мәмләкәтләр јыхылаҹаг. Амма Әдум, Муаб вә әмуниләрин әсас гисми онун әлиндән гуртулаҹаг. 42 О, әлини һеј мәмләкәтләрә гаршы узадаҹаг. Мисир өлкәси дә ҹаныны гуртара билмәјәҹәк. 43 Мисирин гызыл-ҝүмүш хәзинәләри вә бүтүн сәрвәти онун ихтијарында олаҹаг. Ливијалылар вә һәбәшләр онун изләри илә ҝедәҹәкләр. 44 Лакин шәргдән вә шималдан ҝәлән хәбәрләр ону нараһат едәҹәк вә о, чохларыны гырыб мәһв етмәк үчүн шиддәтли гәзәблә галхаҹаг. 45 Өз падшаһ чадырларыны бөјүк дәнизлә дилбәр дијардакы+ мүгәддәс дағ арасында гураҹаг. Анҹаг агибәти чатаҹаг вә дадына јетишән олмајаҹаг.\n^ Һәрфән: ҝөјләрин дөрд күләјинә.\n^ Ҝөрүнүр, ҹәнуб падшаһынын.\n^ Ҝөрүнүр, шимал падшаһынын.\n^ Јахуд ордулары.\n^ Ҝөрүнүр, ҹәнуб падшаһына.\n^ Ҝөрүнүр, шимал падшаһы.\n^ Диҝәр вариант: гәфләтән.\n^ Јахуд ордулар.\n^ Диҝәр вариант: өзүнүн таныдыгларыны.


Q=11	C=8	SS=8	LS=2	PS=2	DC=0	LC=0	SD=0	BS=0	G0=33	G1=29	G2=15	DLID=az_RU	BODY=Дирилмә нәдир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс болгар га гырғыз еве ермәни естон зулу ибо иврит илок инҝилис испан италјан каонде каталан кинјаруанда кирунди кореја коса лингала малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга тумбука түрк түркмән фин франсыз хорват чех чибемба читонга чичева шона јапон јунан ҝүрҹү һилигајнон һинд әрәб\nМүгәддәс Китабда «дирилмә» кими тәрҹүмә едилән сөз «галхмаг» вә ја «јенидән дурмаг» кими мәналар верән јунанҹа анастасис сөзүндән ҝөтүрүб. Өлмүш инсан өлүм јухусундан галхыр вә өлмәмишдән габаг неҹә идисә, еләҹә дә һәјатына давам едир (1 Коринфлиләрә 15:12, 13).\nДирилмә тәлиминә чох вахт Төврат, Зәбур вә Пејғәмбәрләрин китаблары адланан Ибраниҹә Мүгәддәс Јазыларда да раст ҝәлмәк олар. Аллаһ Һушә пејғәмбәр васитәсилә белә бир вәд вермишди: «Мән онлары өлүләр дијарынын әлиндән сатын алаҹағам, онлары өлүмдән хилас едәҹәјәм» (Һушә 13:14; Әјјуб 14:13—15; Јешаја 26:19; Даниел 12:2, 13).\nДириләнләр һарада јашајаҹаглар? Бәзиләри Мәсиһлә бирҝә падшаһлыг етмәк үчүн дирилиб ҝөјә ҝедәҹәкләр (2 Коринфлиләрә 5:1; Вәһј 5:9, 10). Мүгәддәс Китаб буну «биринҹи [дирилмә]» вә «илк [дирилмә]» адландырыр. Һәр ики ифадә башга дирилмәнин дә олаҹағына ишарә едир (Вәһј 20:6; Филипилиләрә 3:11). Бу дирилмә заманы өлүләрин чоху јер үзүндә јашамаг үчүн һәјата гајтарылаҹаг (Мәзмур 37:11).\nИнсанлар неҹә дирилдиләҹәкләр? Аллаһ Иса Мәсиһә өлүләри дирилтмәк сәлаһијјәтини вериб (Јәһја 11:25). Иса «гәбирләрдә оланларын» һәр бирини өз хасијјәти вә хатирәләри илә дирилдәҹәк (Јәһја 5:28, 29). Ҝөјдә јашамаг үчүн дирилдиләнләр руһани бәдән алыр, јердә јашамаг үчүн дирилдиләҹәк инсанлар исә бир дәнә дә гүсуру олмајан сағлам физики бәдәнә малик олаҹаглар (Јешаја 33:24; 35:5, 6; 1 Коринфлиләрә 15:42—44, 50).\nКимләр дирилдиләҹәк? Мүгәддәс Китабда дејилир ки, һәм салеһләр, һәм дә гејри-салеһләр дирилдиләҹәк (Һәвариләрин ишләри 24:15). Салеһ инсанлар арасында Нуһ, Сара, Ибраһим кими садиг, иманлы инсанлар олаҹаг (Јарадылыш 6:9; Ибраниләрә 11:11; Јагуб 2:21). Гејри-салеһләр исә Аллаһын ганунларыны өјрәнмәјә вә онлара әмәл етмәјә маҹал тапмадыглары үчүн онун нормаларына мүвафиг олмајан инсанлардыр.\nАнҹаг өләнләр арасында елә пис инсанлар олуб ки, онларын дәјишилмәси мүмкүн дејил, буна ҝөрә онлар дирилмәјәҹәкләр. Беләләри өләндән сонра әбәди мәһвә уғрајырлар вә онлар үчүн артыг үмид јери јохдур (Матта 23:33; Ибраниләрә 10:26, 27).\nӨлүләр нә вахт дирилдиләҹәк? Мүгәддәс Китабда пејғәмбәрлик едилмишди ки, ҝөјләр үчүн дирилмә Мәсиһин иштиракы заманы баш вермәлидир, бу вахт исә 1914-ҹү илдән башлајыб (1 Коринфлиләрә 15:21—23). Јер үзүндә јашамаг үчүн дирилмә исә бүтүн јер Ҹәннәт олаҹағы вахт, јәни Мәсиһин Миниллик Һөкмранлығы дөврүндә олаҹаг (Лука 23:43; Вәһј 20:6, 12, 13).\nНәјә ҝөрә дирилмәјә инанмаг олар? Мүгәддәс Китабда 9 дирилмә һадисәсиндән бәһс едилир. Бу һадисәләрин һәр биринин ҹанлы шаһидләри олмушдур (1 Падшаһлар 17:17—24; 2 Падшаһлар 4:32—37; 13:20, 21; Лука 7:11—17; 8:40—56; Јәһја 11:38—44; Һәвариләрин ишләри 9:36—42; 20:7—12; 1 Коринфлиләрә 15:3—6). Исанын Лазары дирилтмәси илә бағлы јазыланлар хүсусилә диггәтәлајигдир: дөрд ҝүнүн өлүсү олан Лазары Иса ҹамаатын ҝөзү габағында дирилтмишди (Јәһја 11:39, 42). Һәтта Исаја гаршы чыханлар белә оланлары дана билмәмишдиләр. Буна ҝөрә дә онлар һәм Исаны, һәм дә Лазары өлдүрмәк фикринә дүшмүшдүләр (Јәһја 11:47, 53; 12:9—11).\nМүгәддәс Китабда дејилир ки, Аллаһ өлүләри дирилтмәк истәјир вә буна гадирдир. О, мисилсиз ҝүҹүндән истифадә едәрәк дирилдәҹәји инсанлар һаггында һәр шеји һәдсиз јаддашында сахлајыр (Әјјуб 37:23; Матта 10:30; Лука 20:37, 38). Аллаһ өлүләри дирилдә биләр вә О, һәгигәтән дә, буну етмәк истәјир! Мүгәддәс Китаб дирилмәни тәсвир едәркән Аллаһ һаггында бунлары дејир: «Әлләринин... ишинин һәсрәтини чәкәҹәксән» (Әјјуб 14:15).\nДирилмә һаггында ҝениш јајылмыш јанлыш фикирләр\nСәһв. Бәзиләри дирилдиләҹәк вә дирилдилән кими дә мәһв едиләҹәкләр.\nДоғру. Мүгәддәс Китабда дејилир ки,«пис иш [ҝөрәнләр] һөкмә дүчар олмаг үчүн дириләҹәкләр» (Јәһја 5:29). Амма онлара кечмиш һәјатларына ҝөрә јох, дирилдикдән сонра етдикләринә ҝөрә һөкм кәсиләҹәк. Иса демишди: «Өлүләр Аллаһын Оғлунун сәсини ешидәҹәк вә итаәт едәнләр јашајаҹаглар» (Јәһја 5:25). Дириләндән сонра өјрәндикләринә итаәт едәнләрин адлары «һәјат [китабына]» јазылаҹаг (Вәһј 20:12, 13).\nСәһв. Өлү дириләндә әввәлки бәдәнинә говушаҹаг.\nДоғру. Өлүнүн бәдәни, адәтән, чүрүјүр, мәһв олуб ҝедир (Ваиз 3:19, 20).


Q=3	C=2	SS=0	LS=0	PS=0	DC=0	LC=0	SD=0	BS=2	G0=173	G1=105	G2=32	DLID=az_RU	BODY=Бутрус горху вә шүбһә илә мүбаризә апарырды | Әсил иман\nИЈИРМИ БИРИНҸИ ФӘСИЛ\nО, горху вә шүбһә илә мүбаризә апарырды\n1-3. Бутрус ҝүн әрзиндә нәләрин шаһиди олуб вә ҝеҹә нә баш верир?\nБУТРУС ҝүҹ-бәла илә авар чәкә-чәкә гаранлыг ҝеҹәјә бахыр. Үфүгдә ишарты ҝөрүнүр. Ҝөрәсән, бу, нә ишартыдыр? Олмаја, дан јери сөкүлүр? Саатларла авар чәкмәкдән онун күрәји, бели ағрыјыр. Бутрусун сачларыны дағыдан күләк Ҹәлилә дәнизини тәлатүмә ҝәтирир. Далғалар дајанмадан гајығын өн тәрәфинә чырпылыр. Бутрусун үст-башы су ичиндәдир. Амма о, авар чәкмәјә давам едир.\n2 Бутрус вә јолдашлары Иса Мәсиһи саһилдә гојуб гајыгла дәнизә чыхыблар. Бу ҝүн Иса Мәсиһ бир нечә чөрәк вә балыгла минләрлә адамы дојурмушду. Буну ҝөрән ҹамаат ону падшаһ гојмаг истәмишди. Амма Иса Мәсиһ сијасәтә гарышмаг истәмирди вә давамчыларынын да сијасәтдән узаг дурмасыны истәјирди. Буна ҝөрә дә онлара бујурмушду ки, гајыға миниб о бири саһилә үзсүнләр. Өзү исә тәкликдә дуа етмәк үчүн даға галхмышды (Марк 6:35—45; Јәһја 6:14—17 ајәләрини оху).\n3 Бутрусҝил гајыға минәндә һәлә там бәдирләнмәмиш ај онларын башынын үстүндә иди. Инди исә ај үфүгә сары енир. Амма онлар ҹәми бир-ики километр үзә билибләр. Арамсыз әсән күләјин вә ҹошан далғаларын сәсиндән бир-бириләрини ешитмирләр. Јәгин бу вахт Бутрус фикрә ҝедир.\nБутрус ики ил әрзиндә Иса Мәсиһдән чох шеј өјрәнмишди вә һәлә чох шеј дә өјрәнмәли иди\n4. Бутрус бизә нәдә ҝөзәл өрнәкдир?\n4 Бутрус чох шеј һагда дүшүнүр. О, нәсрани Иса илә илк дәфә ики ил бундан габаг таныш олуб. Дүздүр, о вахтдан бәри о, чох шеј өјрәниб, амма һәлә чох шеј дә өјрәнмәлидир. Мәсәлән, горху вә шүбһә илә мүбаризә апармағы өјрәнмәлидир. Бутрусун буна һазыр олмасы бизим үчүн ҝөзәл өрнәкдир.\n5, 6. Бутрус һагда нә билирик?\n5 Бутрус Иса Мәсиһлә таныш олдуғу ҝүнү һеч вахт унутмајаҹаг. Бир ҝүн гардашы Андреас она хәбәр ҝәтириб демишди: «Биз Мәсиһи тапмышыг». Бу сөзләр Бутрусун һәјатында дөнүш нөгтәси олмушду (Јәһ. 1:41).\n6 Бутрус Ҹәлилә дәнизинин шимал саһилиндәки Кәфәрнаһум шәһәриндә јашајырды. О вә гардашы Андреас Зәбәдинин оғуллары Јагуб вә Јәһја илә бирҝә балыгчылыг едирдиләр. Бутрус арвады, гајынанасы вә гардашы Андреасла бир јердә јашајырды. Балыгчылыгла аилә доландырмаг асан дејилди. Балыгчыдан ҝүҹ вә баҹарыг тәләб олунурду. Балыгчылар балыг тутмаг үчүн бүтүн ҝеҹәни әлләшиб-вурушурдулар. Торлары ики гајыг арасына атыр вә сонра тора дүшән балыглары гајыға чәкирдиләр. Ҝүндүзләр дә онларын иши асан олмурду, балыглары саф-чүрүк едир, сатыр, торлары тәмир едир вә тәмизләјирдиләр.\n7. Бутрус Мәсиһлә бағлы һансы хәбәри ешитди вә нәјә ҝөрә бу, шад хәбәр иди?\n7 Мүгәддәс Китабда дејилир ки, Андреас Вәфтизчи Јәһјанын шаҝирди иди. Шүбһәсиз, о, Јәһјадан ешитдикләрини Бутруса данышырды, Бутрус да она диггәтлә гулаг асырды. Бир ҝүн Јәһја Андреасын јанында нәсрани Исаны ҝөстәриб деди: «Будур Аллаһын Гузусу!» Андреас дәрһал Иса пејғәмбәрин давамчысы олду вә севинә-севинә ҝәлиб Бутруса деди ки, һамынын интизарла ҝөзләдији Мәсиһ ҝәлиб (Јәһ. 1:35—40). Тәхминән дөрд мин ил әввәл Әдәндә баш верән үсјандан сонра Јеһова Аллаһ вәд вермишди ки, ҝүн ҝәләҹәк, бәшәријјәти хилас едән бир нәфәр пејда олаҹаг (Јар. 3:15). Андреас мәһз бу Хиласкары, Мәсиһи ҝөрмүшдү! Бутрус бу хәбәри ешидән кими тез ону ҝөрмәјә ҝетди.\n8. Иса Мәсиһин Бутруса вердији адын мәнасы нәдир вә нәјә ҝөрә бәзиләри бу адын она ујғун ҝәлмәдијини дүшүнүрләр?\n8 О ҝүнәдәк Бутрус Шимон вә ја Шәмун кими танынырды. Лакин Иса пејғәмбәр ону ҝөрәндә белә деди: «Јәһја оғлу Шимон, индән белә сәни Кифа (јунанҹа Бутрус) чағыраҹаглар» (Јәһ. 1:42). Кифа адынын мәнасы «даш», «гаја» демәкдир. Ҝөрүнүр, Иса Мәсиһин сөзләри пејғәмбәрлик иди. О билирди ки, ҝәләҹәкдә Бутрус гаја кими олаҹаг, онун давамчылары үчүн мөһкәм, сарсылмаз вә етибарлы дајаг олаҹаг. Јәгин Бутрус өзү һагда бу ҹүр фикирләшмирди. Бу ҝүн Мүждәләри охујан бәзи адамлар да Бутрусун гаја кими мөһкәм вә етибарлы олдуғуна шүбһә едирләр. Онун зәиф, сәбатсыз вә гәтијјәтсиз олдуғуну дејирләр.\n9. Јеһова Аллаһла Иса Мәсиһ биздә нәјә диггәт јетирирләр вә нәјә ҝөрә онлара инанмалыјыг?\n9 Бутрусун гүсурлары вар иди вә Иса пејғәмбәр буну јахшы ҝөрүрдү. Лакин о, сәмави Атасы Јеһова кими инсанларда јахшы шејләри ҝөрмәјә чалышырды. О, Бутрусда чохлу ҝөзәл хүсусијјәтләр ҝөрүрдү вә она бу хүсусијјәтләри үзә чыхармаға көмәк етмәк истәјирди. Бу ҝүн дә Јеһова Аллаһ вә Иса Мәсиһ һәр биримизин ҝөзәл хүсусијјәтләринә диггәт јетирирләр. Бәзән биз фикирләшә биләрик ки, биздә о гәдәр дә јахшы хүсусијјәт јохдур, онлар биздә нә тапа биләрләр. Амма онлара инанмалыјыг вә Бутрус кими јол вермәлијик ки, онлар бизи тәрбијә етсинләр, бизи дүзәлтсинләр. (1 Јәһја 3:19, 20 ајәләрини оху.)\n10. Бутрус нәләрин шаһиди олмушду вә буна бахмајараг, нә етмишди?\n10 Ола билсин, бу һадисәдән сонра Бутрус мүәјјән мүддәт Иса Мәсиһлә тәблиғ ишиндә әмәкдашлыг етмишди. Бәлкә дә, онун илк мөҹүзәсинин, Ганә кәндиндә тојда сују шәраба чевирмәјинин шаһиди олмушду. Ән әсасы исә, Иса Мәсиһин сәмави Падшаһлыг барәдә мүждәләдији ҝөзәл, үмидвериҹи хәбәри ешитмишди. Бүтүн бунлара бахмајараг, Бутрус ондан ајрылыб балыгчылыға гајытмышды. Амма бир нечә ајдан сонра јенидән Иса Мәсиһлә ҝөрүшмүшдү. Мәсиһ ону өзү илә тәблиғ етмәјә дәвәт етмишди.\n11, 12. а) Бутрус бүтүн ҝеҹә һансы әзијјәтләрә гатлашмышды? б) Иса пејғәмбәр тәлим верәркән Бутрус јәгин нә барәдә дүшүнүрдү?\n11 Ҝеҹә Бутрусун иши һеч ҝәтирмәмишди. Балыгчы јолдашлары илә суја дөнә-дөнә тор атмыш, амма бир дәнә дә олсун, балыг тута билмәмишди. Бутрус бүтүн баҹарыг вә габилијјәтини ишә салмышды, балыгларын јемләндији јерләрә тор атмышды. Шүбһәсиз, бүтүн балыгчылар кими, онун да үрәјиндән кечирди ки, каш суда гајнашан балыгларын јерини ҝөрә биләјди, ја да балыглары неҹәсә тора сала биләјди. Јәгин бу ҹүр дүшүнҹәләр онун овгатыны даһа да позурду. Ахы Бутрус кеф үчүн балыг тутмурду, бүтүн аилә онун әлинә бахырды. Ахырда о, әлибош саһилә үздү. Әлибош гајытса да, торлары тәмизләмәк лазым иди. О, торлары тәмизләјәркән Иса Мәсиһ она јахынлашды.\nИса Мәсиһ Аллаһын Падшаһлығы барәдә данышдыгҹа Бутрус јорулмадан гулаг асырды\n12 Ҹамаат Иса Мәсиһин әтрафына топлашыб диггәтлә она гулаг асырды. Адам чох олдуғундан о, Бутрусун гајығына миниб ондан хаһиш етди ки, гајығы саһилдән бир аз араласын. Сујун үстүндә онун сәси ајдын ешидилирди. Һамы кими, Бутрус да һејран-һејран Иса Мәсиһи динләјирди. Иса Мәсиһ тәблиғинин әсас мөвзусу барәдә, Аллаһын Падшаһлығы барәдә данышдыгҹа о, јорулмадан гулаг асырды. Мәсиһлә бирҝә үмидвериҹи хәбәри бүтүн өлкәдә бәјан етмәк Бутрус үчүн бөјүк шәрәф оларды. Амма бу, мүмкүн дејилди. Ахы онун аиләси вар иди, онлары ким доландыраҹагды? Јәгин Бутрус јенә дә ҝеҹәки уғурсузлуғу јадына салды (Лука 5:1—3).\n13, 14. Иса пејғәмбәр һансы мөҹүзәни ҝөстәрди вә бу, Бутруса неҹә тәсир етди?\n13 Иса пејғәмбәр халга вәз едиб гуртарандан сонра Бутруса деди: «Гајығы дәрин бир јерә сүрүб торлары суја атын». Бутрус Исанын сөзләринә шүбһә илә јанашыб деди: «Мүәллим, бүтүн ҝеҹәни әлләшмишик, амма бир шеј тутмамышыг. Инди ки сән дејирсән, баш үстә, торлары атарам». Бутрус торлары јениҹә јумушду. Онун сөзләриндән ҝөрүнүр ки, суја тор атмаг истәмирди, әләлхүсус да ҝүнүн бу саатында, балыгларын јем ахтармадығы бир вахтда. Амма о, Исанын бујруғуна әмәл етди. О бири гајыгдакы јолдашларына ишарә етди ки, онларын ардынҹа үзсүнләр (Лука 5:4, 5).\n14 Бутрус торлары судан чыхармаг истәјәндә ҝөрдү ки, торлар һәддән артыг ағырдыр. О, чашгынлыг ичиндә иди. Бутрус вар ҝүҹү илә торлары өзүнә сары дартды. Торлар балыгла долу иди! О, һәјәҹанла о бири гајыгдакы јолдашларыны көмәјә чағырды. Чох кечмәмиш ајдын олду ки, балыглар бир гајыға јерләшмәјәҹәк. Онлар гајығын икисини дә балыгла долдурдулар. Ағырлыгдан гајыглар батмаға башлады. Бутрус чашбаш галмышды. О, әввәл дә Иса Мәсиһин мөҹүзәләринин шаһиди олмушду, амма бу мөҹүзәни Мәсиһ шәхсән онун үчүн етмишди. Бутрусдан фәргли олараг, Мәсиһдә гејри-ади гүввә вар иди, о, балыглары тора сала билирди. Бутрусу ваһимә бүрүмүшдү. О, Иса пејғәмбәрин ајагларына јыхылыб деди: «Аға, мән ҝүнаһлы адамам, сәнә лајиг дејиләм». О, өзүнү Иса Мәсиһин, Аллаһын ҝүҹү илә мөҹүзәләр ҝөстәрән инсанын јанында олмаға лајиг сајмырды. (Лука 5:6—9 ајәләрини оху.)\n«Аға, мән ҝүнаһлы адамам»\n15. Иса Мәсиһ Бутруса наһаг јерә шүбһә етдијини вә горхдуғуну неҹә баша салды?\n15 Иса Мәсиһ меһрибанҹасына Бутруса деди: «Горхма! Индән белә адам овлајаҹагсан» (Лука 5:10, 11). Инди горхмағын, шүбһә етмәјин вахты дејилди. Бутрусун аиләсини дүшүнүб Иса Мәсиһин ардынҹа ҝетмәјә тәрәддүд етмәси, сәһвләринә, гүсурларына ҝөрә горхмасы әсассыз иди. Иса Мәсиһин ҝөрдүјү иш чох ваҹиб иди, бу иш бәшәријјәтин тарихини дәјишәҹәкди. О, ҹомәрдликлә әфв едән Аллаһа хидмәт едирди (Әшј. 55:7). Јеһова Аллаһ Бутрусун һәм физики, һәм дә руһани тәләбатларыны өдәјәҹәкди (Мәт. 6:33).\n16. Бутрус, Јагуб вә Јәһја Иса Мәсиһин дәвәтинә неҹә јанашды вә нәјә ҝөрә демәк олар ки, онлар һәјатларында ән дүзҝүн гәрары вердиләр?\n16 Јагуб вә Јәһја кими, Бутрус да Иса Мәсиһин дәвәтини дәрһал гәбул етди. Мүгәддәс Китабда јазылыб: «Онлар гајыглары саһилә чыхартдылар вә һәр шеји гојуб Исанын ардынҹа ҝетдиләр» (Лука 5:11). Бунунла Бутрус Иса Мәсиһә вә ону ҝөндәрәнә иман ҝәтирдијини ҝөстәрди. Бу, онун һәјатында вердији ән дүзҝүн гәрар иди. Бу ҝүн шүбһәни вә горхуну дәф едиб Аллаһа хидмәт едән мәсиһиләр дә иманлы олдугларыны ҝөстәрирләр. Јеһова Аллаһ Она ҝүвәнәнләрин үмидини һеч вахт боша чыхармыр (Зәб. 22:4, 5).\n«Нә үчүн шүбһә етдин?»\n17. Иса Мәсиһлә танышлығындан ики ил сонра Бутрус нәләр һагда дүшүнүр?\n17 Ҝәлин фәслин әввәлиндә тәсвир олунан һадисәјә, Бутрусун Иса Мәсиһлә танышлығындан тәгрибән ики ил сонраја гајыдаг. Бутрус күләкли бир ҝеҹәдә Ҹәлилә дәнизиндә авар чәкир. Һәмин ан онун башында нәләр долашдығыны билә билмәрик. Дүшүнмәјә о гәдәр шеј вар ки! Иса пејғәмбәр Бутрусун гајынанасына шәфа вермишди. Дағда ҹамаатын гаршысында вәз етмишди. О, вердији тәлимләрлә, ҝөрдүјү гүдрәтли ишләрлә Јеһова Аллаһын сечилмиши, Мәсиһ олдуғуну сүбут етмишди. Ајлар кечдикҹә, Бутрус горхуну, шүбһәни дәф етмәји өјрәнмишди. Иса Мәсиһ һәтта ону өз һәвариси сечмишди. Лакин бир аздан о, үрәјиндә һәлә дә горху вә шүбһә олдуғуну ашкар едәҹәк.\n18, 19. а) Ҹәлилә дәнизиндә Бутрус нәјин шаһиди олур? б) Иса Мәсиһ Бутрусун һансы хаһишини јеринә јетирир?\n18 Ҝеҹә, һарадаса саат үч-алты арасы, Бутрус гәфилдән авар чәкмәји дајандырыр, јериндә донуб галыр. Далғаларын арасында нәсә һәрәкәт едир! Бу нәдир белә? Бәлкә, ај ишығында далғалардан сычрајан дамҹыларын ишартысыдыр? Хејр! Бу, нәдирсә сујун үзәриндә димдик дуруб. Бу ки инсандыр! О, сујун үстү илә јеријир. Елә тәәссүрат јараныр ки, бу адам онларын јанындан кечиб ҝетмәк истәјир. Һәвариләрин ҹанына ваһимә дүшүр, онун кабус олдуғуну дүшүнүрләр. Онда бу адам дејир: «Мәнәм, горхмајын, ҹәсарәтли олун!» Бу адам Иса пејғәмбәрдир! (Мәт. 14:25—28).\n19 Бутрус она дејир: «Аға, әҝәр сәнсәнсә, мәнә әмр ет сујун үстү илә јанына ҝәлим». Бу мәгамда о, ҹәсарәт ҝөстәрир. Бу мөҹүзәдән ҹуша ҝәлән Бутрус иманыны даһа да мөһкәмләндирмәк үчүн Иса Мәсиһ кими сујун үстү илә јеримәк истәјир. Мәсиһ Бутруса она сары ҝәлмәји бујурур. О да гајыгдан чыхыб тәлатүмлү дәнизин үзәриндә дурур. Ҝәлин Бутрусун сујун үстүндә дурдуғуну, ајағынын бәрк јердә дајандығыны ҝөрәндә һансы һиссләри кечирдијини тәсәввүр едәк. Иса Мәсиһә јахынлашдыгҹа јәгин ону һәјәҹан бүрүјүр. Амма чох кечмәмиш о, фәргли бир һисс јашајыр. (Мәтта 14:29 ајәсини оху.)\n«Фыртынаја баханда горхуб батмаға башлады»\n20. а) Бутрусун диггәти нәјә јајыныр вә нәтиҹәдә нә баш верир? б) Иса Мәсиһ Бутруса нә дејир?\n20 Бутрус бүтүн диггәтини Иса Мәсиһә ҹәмләмәлидир. Чүнки Бутрусу Јеһова Аллаһын гүдрәти илә ҹошгун дәнизин үзәриндә сахлајан одур. Бутрус иман ҝәтирдији үчүн о, буну етди. Лакин бирдән Бутрусун фикри јајыныр, о, фыртынаја бахыб горхур. Гајығы дөјәҹләјән, һаваја фышгыран, көпүкләнән далғалара бир анлыг бахмаг онун ҹанына ваһимә салыр. Јәгин Бутрус батдығыны, ҝөлүн дибинә ендијини ҝөзүнүн габағына ҝәтирир. Үрәјиндә горху артдыгҹа иманы азалыр. Иса Мәсиһ Бутрусун ҝәләҹәкдә сарсылмаз олаҹағыны ҝөрүб она Даш адыны вермишди. Инди исә иманынын азлығындан Бутрус даштәк суја гәрг олур. Бутрус үзмәји јахшы баҹарса да, гышгырыб имдад диләјир: «Аға, мәни хилас ет!» Иса Мәсиһ әлини узадыб ону судан чыхарыр. Онлар сујун үстүндә дуранда Иса она бу дүшүндүрүҹү сөзләри дејир: «Еј аз иманлы, нә үчүн шүбһә етдин?» (Мәт. 14:30, 31).\n21. Нәјә ҝөрә шүбһәләри үрәјимиздән говмалыјыг вә буну неҹә едә биләрик?\n21 «Шүбһә етдин» сөзләри јериндә дејилмишди! Шүбһә чох ҝүҹлү һиссдир. О, инсанын иманыны мәһв едә биләр. Үрәјимиздән шүбһәләри говмасаг, ҝет-ҝедә иманымыз зәифләјәҹәк вә руһани ҹәһәтдән «батаҹағыг». Биз шүбһәләрлә мүбаризә апармалыјыг. Диггәтимизи дүзҝүн истигамәтә јөнәлтмәлијик. Әҝәр бизи горхудан, руһдан салан, диггәтимизи Јеһова Аллаһдан вә Иса Мәсиһдән јајындыран шејләрә фикир версәк, шүбһәләр ҝет-ҝедә артаҹаг. Ҝәлин диггәтимизи Јеһова Аллаһа вә Иса Мәсиһә, һәмчинин онлары севән инсанларын уғрунда кечмишдә вә инди етдикләри вә ҝәләҹәкдә едәҹәкләри ишләрә ҹәмләјәк. Онда иманымыза хәләл јетирән шүбһәләри үрәјимиздән тамамилә силиб ата биләҹәјик.\n22. Нәјә ҝөрә Бутрус ҝөзәл иман өрнәјидир?\n22 Бутрус Иса Мәсиһин ардынҹа гајыға минәндә фыртынанын дајандығыны ҝөрүр. Дәниз сакитләшир. Бутрус диҝәр һәвариләрлә бирҝә дејир: «Сән, доғрудан да, Аллаһын Оғлусан» (Мәт. 14:33). Сүбһ шәфәги дәнизин үзәринә ишыг сачдыгҹа Бутрусун гәлби миннәтдарлыгла долур. О баша дүшүр ки, шүбһә вә горху илә мүбаризә апармалыдыр. Иса Мәсиһин дедији гајатәк сарсылмаз мәсиһи олмаг үчүн Бутрус һәлә өзүндә чох шеји дүзәлтмәлидир. Бунунла белә, о, өз үзәриндә чалышмаг, руһани ҹәһәтдән мөһкәмләнмәк әзминдәдир. Бәс биз дә бу ҹүр әзмлијик? Белә исә ҝәлин Бутрусун иманыны өрнәк алаг!\nБутрус Иса Мәсиһин давамчысы олмаг дәвәтини аланда үрәјиндә јаранан шүбһәләри неҹә дәф етди?\nИса Мәсиһин Бутрусда ҝөзәл хүсусијјәтләр ҝөрдүјүнү һарадан билирик?\nҸәлилә дәнизиндә Бутрус шүбһәләрлә бағлы нәји баша дүшдү?\nҺансы саһәләрдә Бутрусун иманыны өрнәк ҝөтүрә биләрсиниз?


Q=2	C=0	SS=0	LS=2	PS=0	DC=0	LC=0	SD=0	BS=0	G0=26	G1=25	G2=13	DLID=az_RU	BODY=Бруклиндәки Боссерт отели илә видалашмаг вахтыдыр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни естон ефик зулу инҝилис испан италјан кинјаруанда кореја коса малагаси малај малајалам маҹар полјак португал румын рус сепеди серб серб (латын) сесуто (Лесото) сетсвана словак словен сотсил суаһили тагалог тзелтал тотонак тсонга түрк умбунду фанте фин франсыз хорват чех чичева јапон јунан ҝүрҹү\n2012-ҹи илин нојабр ајында Јеһованын Шаһидләри Боссерт отелини сатдылар. Ачарлар отелин јени саһибинә верилди вә бу ҝүнә гәдәр минләрлә гонагларын етдији кими Јеһованын Шаһидләри дә чамаданларыны јығыб отели тәрк етдиләр. Сатышдан әлдә едилән пул Јеһованын Шаһидләринин Мүгәддәс Китаба әсасланан үмумдүнја маарифләндирмә ишинә сәрф олунаҹаг.\nИталијанын Интибаһ дөвр стандартларына ујғун тикилән 14 мәртәбәли бу бинанын сатылмасынын сәбәби Јеһованын Шаһидләринин мәркәзи идарәсинин Бруклиндән көчмәсидир. Шаһидләрин Уорикдәки (Нју-Јорк) јени тикилиләрә көчүрүлмәси бир нечә ил чәкәҹәк.\nНју-Јоркдан олан тахта-шалбан таҹири Луиз Боссерт бу отели 1909-ҹу илдә инша етмишдир. Бу тикили һәм даими, һәм дә мүвәггәти сакинләри олан апартамент отел иди. Мүштәриләр чох олдуғу үчүн 1914-ҹү илдә әлавә мәртәбәләр тикилди вә отел демәк олар ки, ики гат бөјүдү. Даһа сонра 1916-ҹы илдә бу отелин чардағында «Марина Руф» адлы ресторан инша едилди.\n1980-ҹи илләрдә Јеһованын Шаһидләри бу бинаны алдылар вә мәркәзи идарәдә ишләјән Шаһидләрин орада јашамалары үчүн һәмин бинаја әл ҝәздирдиләр. Рәгс залы јемәкхана илә әвәзләнди, чардагдакы ресторан исә бинада јашајан вә орада галан гонагларын хош вахт кечирмәләри үчүн шәраит гурулду.\n2010-ҹу илдән бәри дүнјанын мүхтәлиф јерләриндән мәркәзи идарәјә екскурсијаја ҝәлән гонаглар Боссерт отелиндә галырдылар.\nОтелин јени саһиби бинаја јенидән әл ҝәздириб отел кими истифадә етмәк истәјир. Бүтүн бу илләр әрзиндә бинаја јахшы гуллуг олундуғу үчүн Боссерт отелинин бирнәфәрлик студијаларыны дәбдәбәли отелә чевирмәк елә дә чәтин олмајаҹаг.\nБинанын әввәлки ҝөркәми бәрпа олунур\nЈеһованын Шаһидләри Боссерт отелини аланда орада илләрдир һеч бир абадлыг ишләри ҝөрүлмәдији үчүн бәрбад вәзијјәтдә иди. Бинанын чөл тәрәфи чиркли иди вә ҝил пәрвазлары (диварын јухары тәрәфиндә гапы, пәнҹәрә үстүндәки чыхынты) бәзи јерләрдә пис вәзијјәтдә иди вә һәр ан уча биләрди. Пәнҹәрәләри исә көһнә олдуғу үчүн сојуғу ичәри бурахырды. «Марина Руф» ресторанынын јеҝанә мүштәриси ҝөјәрчинләр иди. Мәһз буна ҝөрә бинаны јениләмәк үчүн әсаслы тәмир ишләринә башланылды. АБШ-ын һәр јериндән ҝәлән көнүллү Шаһидләр вахтларыны вә баҹарыгларыны бу ишә һәср етдиләр вә бу, тәмир ишләри 1991-ҹи илдә баша чатды.\nТәмир ишләри әрзиндә Шаһидләр бинанын әһәнҝдашы вә гранитдән олан чөл һиссәсини тәмизләдиләр вә бәрпа етдиләр. Ҝил пәрвазларын формасыны олдуғу кими горумаг шәрти илә јүнҝүл пластик шүшәләрлә бәрпа етдиләр. Көһнә пәнҹәрәләрин јеринә гырмызы ағаҹдан һазырланмыш пәнҹәрәләр гурашдырдылар.\nБинанын интерјерини тәзәләдиләр. Вахтилә ҝөзәллији илә ҝөз охшајан бинанын дәһлизинә хүсусилә өнәм верилирди. Корланмыш мәрмәр диварлары бәрпа етмәк үчүн Италијанын даш карханаларындан јенидән мәрмәр ҝәтиздирилди. Шаһидләр судан зәрәр ҝөрмүш тавандакы дивар нахышыны јенидән бәрпа етдиләр.\nДәһлиздәки һүндүр дәмир сүтунлары бәрпа етмәк чох чәтин иди. Чүнки онлары елә сувамышдылар ки, кәнардан мәрмәрә охшајырды вә бу, Италијан сувама техникасы иди. Бу бинанын әввәлки саһибләри бу сүтунлары дәфәләрлә рәнҝләмишдиләр. Көнүллүләрдән һеч бири бу техника илә ишләмәмишди. Даһа сонра исә јахынлыгдакы бир университетин китабханасында бу сүни мәрмәрин неҹә һазырланмасы барәдә бир китаб тапылды. Бунунла бағлы мәлумат әлдә едән көнүллүләр сүтунлары әввәлки вәзијјәтинә гајтармаг үчүн һәфтәләрлә ишләдиләр.\nБәрпа ишләри 1991-ҹи илдә сона чатанда бина истифадә үчүн чох ҝөзәл вәзијјәтдә иди. Бу тарихи бинанын әввәлки ҝөрүнүшүнү горумаг үчүн ҝөстәрилән сәјләр «Луси Ҝ. Мосес» мүкафаты илә тәлтиф олунду\nБруклиндәки (Нју-Јорк) Боссерт отели илә видалашмаг вахтыдыр


Q=11	C=11	SS=0	LS=0	PS=0	DC=0	LC=0	SD=0	BS=2	G0=9	G1=4	G2=1	DLID=az_RU	BODY=Нәләр Баш Верир?\nИстанбулда өзүнү ҝүлләләләјән азәрбајҹанлы дипломатын өлмү илә бағлы ШОК иддиа\nАзәрбајҹандан вә Гафгаздан анормал сәләфиләри кимләр Сурија вә Ирагда вурушмаға ҝөндәрирмиш?\nYanvar 23, 2016 - 5:53 PM\nХәбәрин коду : 731625\nГејд едәк ки, дипломат Фәхрәддин Әлијевин өлүмү бир чохлары үчүн мүәммалы олдуғу дејилир. Иддиаја ҝөрә, Ф. Әлијевин Гафгаз вә Азәрбајҹан Республикасындан ахышараг Түркијәјә ҝәлиб вә орадан да, Сурија вә Ирага кечәрәк мүхтәлиф террор дәстәләри сырасында Сурија вә Ираг халгларына гаршы вурушдугларындан хәбәрдар имиш. Вә бу мәсәләнин үстүн ачмагла Ф. Әлијев, бу ишдә бир баша ролу вә дәстәји олан Түркијәнин јксәк вәзифәли рәсмиләринин вә һәмдә Азәрбајҹан дөвләтинин али мәгамларында чалышан вәзифәлиләрин адларыны үмум күтләјә ифша етмиш олаҹагмыш.\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Азәрбајҹанлы дипломат Истанбулда интиһар едиб.\nАзәрбајҹанын Истанбулдакы Баш Консуллуғунда чалышан вә Ислам Конфрансы Ҝәнҹлик Форумунун әмәкдашы олан дипломат Фәхрәддин Әлијев интиһар етдији хәбәр илк өнҹә Түркијә медиаларында даһа сонра исә, Азәрбајҹан медиаларында өз әксини тапыб.\nҺадисәнин Истанбулун Күчүкчәкмәҹә рајону әразисиндәки Сәфакөј силаһ полигонунда баш вердији ачыгланыб.\nБелә ки, Ф. Әлијев өз сүрүҹүсү илә бирликдә полигона ҝәлиб. Силаһла дәфәләрлә һәдәфләрә атәш ачан дипломат сон ҝүлләсини өз башына вуруб. О, јериндәҹә кечиниб. Күчүкчәкмәҹә әмнијјәт мүдирлији (полис идарәси) интиһарын сәбәбләрини арашдырмаг үчүн тәһгигата башлајыб. Дипломатын мејити Истанбул Әдлијјә Тибб Гурумунун моргуна апарылыб.- статын сону.\nҜөрүндүјү кими, Ф. Әлијев сүкут һаггы алмаг истәјирмиш!


Q=1	C=0	SS=0	LS=1	PS=0	DC=0	LC=0	SD=0	BS=1	G0=46	G1=34	G2=12	DLID=az_RU	BODY=Nur-az.com - СУРӘЛӘР ҜҮЛҮСТАНЫ - «НӘҺЛ»\n15 Ауғустос 2017\nСУРӘЛӘР ҜҮЛҮСТАНЫ - «НӘҺЛ»\nАјәдә ашкар шәкилдә билдирилир ки, Аллаһ-тәала салеһ әмәлли мөминә пак бир һәјат бәхш едир\n(«НӘҺЛ» БАЛ АРЫСЫ ДЕМӘКДИР; СУРӘНИН БИР ҺИССӘСИ МӘККӘДӘ, БИР ҺИССӘСИ МӘДИНӘДӘ НАЗИЛ ОЛМУШДУР).\nСуаллар: Бал арысында һансы гәрибәликләр вар? Бу мөвҹудун јаранышыны мәгсәдсиз, тәсадүфи һесаб етмәк олармы? Нә үчүн бу сурә һәм дә «Ниәм» адландырылмышдыр? Салеһин имансыз инсанларла рәфтары тәсирлидирми? Салеһин мөмин инсанлара мүнасибәтини һансы әсәрләри олмушдур?\nСурәнин мәтни һаггында: Сурәнин 68-69-ҹу ајәләриндә бал арысы вә Аллаһ-тәаланын она илһамы һаггында бујурулур: «Рәбби бал арысына белә вәһј етди ки, дағларда, ағаҹларда вә инсанларын тикдикләри јерләрдә өзүн үчүн јува гур; Сонра бүтүн мејвәләрдән је вә Аллаһынын јолуну итаәтлә ҝет; Онларын дахилиндән инсанлар үчүн шәфалы олан рәнҝарәнҝ бал чыхар. Һәгигәтән дә, бу ишдә дүшүнән инсанлар үчүн әламәтләр вардыр.»\nБал арысынын һәјатында мүхтәлиф гәрибәликләр мүшаһидә едилир. Онлардан бәзиләрини нәзәрдән кечирәк: Алтыбуҹаглы формасында нәзмлә тикилмиш јувалар; Бу јуваларын фөвгәладә мөһкәмлији; Арыларын арасында дәгиг иш бөлҝүсү. Ҝүл-чичәклик олан јерләри мүәјјәнләшдирмәк үчүн арылар учур вә һәмин јерләри дәгигләшдирдикдән сонра ҝери гајыдырлар. Онлар һәмин јерәдәк олан мәсафәни вә истигамәти өз һәрәкәтләри илә диҝәр арылара билдирирләр. Арыларын организминдә бал истеһсал едән хүсуси бир гурғу фәалијјәтдәдир. Бу гурғуда һазырланмыш балын хүсуси мүалиҹәви кејфијјәтләри вардыр. Ујғун мөвзуда чохсајлы елми китаблар јазылмышдыр.\nБу сајаг гәрибә хүсусијјәтләрә малик олан бир мөвҹудун јарынышы тәсадүфи ола биләрми?! Бир белә фајдалы хүсусијјәтләрә малик олан мөвҹуд мәгсәдсиз јарадыла биләрми? Бу мәсәләләр һаггында дүшүнҹә инсанын диггәтини Аллаһын гүдрәтинә, мүхтәлиф мөвҹудлара, хүсуси габилијјәтләрин илһам олунмасына јөнәлтмирми?! Бәли, бал арысынын һәјатында дүшүнҹә саһибләри үчүн илаһи гүдрәт вә рәһмәт нишанәләри вардыр.\nБу сурәнин диҝәр ады «Ниәм»дир. «Ниәм» немәтләр демәкдир. Чүнки бу сурәдә бир чох јерүстү вә асимани немәтләрә ишарә олунмушдур. Бу немәтләрә мисал олараг, дөрд ајаглылар вә онларын инсана рам олмасыны, јағышы, ағаҹлары, әкинәҹәкләри, зејтуну, хурманы, үзүмү, чешидли мејвәләри, ҝеҹә вә ҝүндүзү, ҝүнәш вә ајы мисал ҝөстәрмәк олар. Дәниз вә онун тәкиндәки ҹәваһирләр, еләҹә дә дәниздәки рәнҝарәнҝ варлыглар вә балыглар инсанларын мүхтәлиф еһтијаҹларыны тәмин едир. Бүтүн бу немәтләр садаландыгдан сонра 18-ҹи ајәдә бујурулур: «Әҝәр Аллаһын немәтләрини сајмаг истәсәниз, һеч вәҹлә сајыб гуртара билмәзсиниз.» 97-ҹи ајәдә инсанлар иман вә салеһ әмәлә рәғбәтләндирилир вә бу барәдә бујурулур: «Истәр киши, истәр гадын, һәр кәс салеһ әмәл едәрсә вә мөмин оларса, она хош бир һәјат бәхш олунаҹаг...»\nАллаһ-тәаланын бу ајәдә кишиләрә вә гадынлара салеһ әмәл мүгабилиндә вәд етдији ҝөзәллик үмуми вә гәти бир ганундур. Бу гануна мүнасибәтдә киши вә гадын арасында һеч бир фәрг јохдур. Јеҝанә шәрт будур ки, салеһ әмәл јеринә јетирән инсан һәм дә мөмин олсун. Мөмин олмајанларын исә әмәләри батил вә фајдасыздыр. (“Әл-мизан”, ҹ. 12, сәһ. 491)\nАјәдә ашкар шәкилдә билдирилир ки, Аллаһ-тәала салеһ әмәлли мөминә пак бир һәјат бәхш едир. Бу һәјат һамынын јашадығы һәјатдан фәргләнир. Белә бир һәјаты јашајан инсан ҹәмијјәтдә Аллаһын нурундан фајдаланыр. Белә бир инсан башгаларынын малик олмадығы елм вә идрака малик олур. Она илаһи бәсирәт әта едилир. Аллаһын пак һәјатла мүкафатландырдығы инсан үчүн һеч бир горху вә гүссә јохдур. О асанлыгла һаггы батилдән фәргләндирә билир. Бу инсан сәмими гәлблә батил вә пис ишләрдән үз дөндәрир. Аллаһын иззәт гүдрәтиндән фајдаланан белә бир шәхс артыг шејтан вә онун вәсвәсәләри, әммарә нәфс вә һәвәсбазлыг, дүнја вә онун һијләләри гаршысында тәслим олмур. О, Аллаһын әта етдији бәсирәтлә дүнја вә онун јаланларыны дәгиг шәкилдә таныјыр. (“Әл-мизан”, ҹ. 12, сәһ. 492)\nСалеһ мөминләрин гәлбләри Аллаһладыр. Белә мөминләр Аллаһдан гејрисини истәмир. Ондан башгасы илә јахынлаға чалышмыр вә јалныз Онун гәзәбиндән горхурлар. Онларын һәјатында јеҝанә тәсирли амил меһрибан Аллаһдыр. Онлар өз һәјат јолларында јахшылыг вә ҝөзәлликдән савај бир шеј ҝөрмүрләр. Онларын нәзәриндә Аллаһын јаратдығы һәр бир шеј ҝөзәлдир. Онлар јалныз итаәтсизлији чиркин сајырлар. Белә бир инсан өз дахилиндә вәсфә ҝәлмәз бир ләззәт вә шадлыг дујур. (“Әл-мизан”, ҹ. 12, сәһ. 492)


Q=14	C=11	SS=11	LS=3	PS=0	DC=0	LC=0	SD=0	BS=1	G0=16	G1=14	G2=7	DLID=az_RU	BODY=Реинкарнасија тәлими Мүгәддәс Китаба әсасланыр?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах гырғыз еве ермәни естон зулу иврит илок инҝилис испан италјан кикамба кинјаруанда кирунди кореја коса лингала малагаси малај малајалам маҹар нзема пангасинан полјак португал румын рус сепеди серб серб (латын) сетсвана сингал словак словен суаһили тагалог таи тамил татар телугу түрк умбунду фарс фин франсыз хорват чех шона јапон јоруба јунан ҝүрҹү Һаити креолу һауса һилигајнон һинд әрәб\nМүгәддәс Китаб реинкарнасија тәлими дәстәкләјирми?\nМүгәддәс Јазыларын ҹавабы\nХејр. Мүгәддәс Китабын һеч бир јериндә «реинкарнасија» сөзүнә раст ҝәлинмир. Реинкарнасија руһун өлмәзлији тәлиминә әсасланыр. Мүгәддәс Китабда исә ачыгланыр ки, инсан торпагдан јараныб вә өләндә мөвҹудлуғуна сон гојур (Јарадылыш 2:7; Һизгијал 18:4). Инсанын дахилиндә о өлдүкдән сонра јашамаға давам едән һеч нә јохдур (Јарадылыш 3:19; Ваиз 9:5, 6).\nРеинкарнасија илә дирилмә арасында фәрг нәдәдир?\nМүгәддәс Китабда јазылмыш дирилмә тәлими өлмәз руһ тәлиминә әсасланмыр. Дирилмә вахты ҝәлиб чатанда өлән инсанлар Аллаһын ҝүҹү илә һәјата гајыдаҹаглар (Мәтта 22:23, 29; Һәвариләрин ишләри 24:15). Дирилмә өлмүш инсанларын бир даһа өлмәмәк шәртилә јени дүнјада дирилмәләри илә бағлы ҝөзәл үмиддир (2 Бутрус 3:13; Вәһј 21:3, 4).\nРеинкарнасија вә Мүгәддәс Китаб һагда јанлыш фикирләр\nСәһв. Мүгәддәс Китабда дејилир ки, Илјас пејғәмбәр реинкарнасија олуб Вәфтизчи Јәһјада бәдәнләниб.\nДоғру. Аллаһ пејғәмбәрлик етмишди: «Илјас пејғәмбәри јаныныза ҝөндәрәҹәјәм». Иса Мәсиһ бу пејғәмбәрлијин вәфтизчи Јәһја үзәриндә јеринә јетдијини ҝөстәрмишди (Мәлаки 4:5, 6; Мәтта 11:13, 14). Амма бу демәк дејил ки, Илјас пејғәмбәр реинкарнасија олуб Вәфтизчи Јәһјада бәдәнләниб. Јәһја өзү дә демишди ки, о, Илјас дејил (Јәһја 1:21). Садәҹә Илјас пејғәмбәр кими, Вәфтизчи Јәһја да инсанлара Аллаһын хәбәрини чатдырыб, онлары төвбәјә чағырырды (1 Падшаһлар 18:36, 37; Мәтта 3:1). Јәһја һәмчинин «Илјас пејғәмбәр кими, ҝүҹә вә һөрмәтә» саһиб иди (Лука 1:13—17, «Good News Translation»).\nСәһв. Мүгәддәс Китабда реинкарнасија «јенидән доғулмаг» ифадәси кими верилир.\nДоғру. Мүгәддәс Китабда јазылан јенидән доғулмаг инсан сағ икән руһани мәнада јенидән доғулмағыны нәзәрдә тутур (Јәһја 1:12, 13). Бу јенидән доғулма кечмиш һәрәкәтләрин гачылмаз нәтиҹәси дејил, әксинә ҝәләҹәк үмидинә малик олан инсанлара Аллаһын вердији әнамдыр (Јәһја 3:3; 1 Бутрус 1:3, 4).\nӨлән инсанын әтрафда баш верәнләрдән хәбәри вар?\nЈенидән доғулмаг нә демәкдир?


Q=19	C=0	SS=0	LS=19	PS=0	DC=0	LC=0	SD=0	BS=5	G0=6	G1=4	G2=2	DLID=az_RU	BODY=АБШ Бөјүк Шејтандыр! Имам Хомејни (р)\nБашына “ҹүһүд ҹүббәси” гојмуш Обама даим сионист режимини мүдафиә етдијини ачыглады – Фото\nОбама: “ИИР илә нүвә мәсәләсиндә һәтта әҝәр тәвафүгә јетишсәк дә, “терроризимә” хатир Ирана јенә дә санксија тәтбиг едәҹәјик.”\nMay 23, 2015 - 8:17 PM\nБашына ҹүһүд папағы гојмуш Барак Обама даһа сонра Иран Ислам Республикасынын сүлһамиз нүвә фәалијјәтләрини суал алтына алараг билдириб: “Америка вә онун мүттәһидләри Иранла нүвә мәсәләсиндә һәтта әҝәр тәвафүгә јетишсә белә, мән Ираны Һизбуллаһа дәстәк вериб Исраили һәдәләдијинә хатир јенә дә санксијалара мәруз гојаҹағам.”\nАБШ полисинин даһа бир гарадәрилини һәбс етдикдән ики саат сонра гәтлә јетирдији хәбәри ашкарланды – Фото\nҺадисә 2012-ҹи илдә баш версә дә, лакин видеоҝөрүнтү јајымладыгдан сонра Америкада бөјүк әкс сәда доғуруб.\nMay 21, 2015 - 6:13 PM\n“Каy Fох 14” каналынын јајымладығы видеода ајдын ҝөрүнүр ки, намәлум сәбәбләр үзүндән ганахмаја мәруз галмыш вә данышмаға тагәти олмајан Ҹејмз Бронун үзәринә ҹәзачәкмә мүәссисәсинин хүсуси тәјинатлы дәстәләри јүрүјәрәк, ону камерасынын дахилиндә “Мән Нәфәс Ала Билмирәм!!!” демәсинә бахмајараг вәһшиҹәсинә дөјәрәк јерә узадырлар. Брон јенә фәрјад едәрәк дејир: “Бронхларымда ганахмам вар нәфәс ала билмирәм!!!”... Сонда Бронун һалы даһа да ҝәрҝинләшдикдән сонра полис бөлмәси Ҹејмзи хәстәханаја јола салыр, лакин Брон артыг јолда кечинәрк һәјатыны итирир вә хәстәханадан бир баша гәбристанлыға ҝөндәриләрәк дәфн едилир.\nКерри илә Лавров Донбасдакы вәзиәәәти мүзакирә едибләр\nAprel 30, 2015 - 6:24 AM\nАБШ дөвләт катиби Ҹон Керри илә русиәалы һәмкары Серҝеә Лавров арасында телефон данышығы олуб.\nНју-Јорк полиси нүвә силаһларына гаршы етираз едәнләри сәбәбсиз ҹәһәтә сахлады - Фото\nОнларла америкалы вәтәндаш БМТ-нин бинасы гаршысында нүвә силаһларына гаршы сүлһамиз етираз едибләр.\nAprel 29, 2015 - 10:50 PM\nAксија иштиракчылары билдирибләр ки, НПТ илә бағлы нүвә силаһларынын контроллашдырылмасына даир чохтәрәфли мүзакирәләр кечиртмәк әвәзинә, дүнјада нүвә силаһларынын мәһви иә әлагәдар мүзакирәләр апарылмалыдыр.\nАБШ-ын Бултимор шәһәриндә фөвгәладә вәзијјәт елан олунду, полис зоракылығы давам едир – Фото\nАмерикада инсан һагглары кобуд сүрәтдә позулур, полислә етиразчылар арасындакы гаршыдурмада 15 забит јараланыб.\nAprel 29, 2015 - 12:01 AM\nАмерика полиси тәрәфиндән гәтлә јетирилән “Фредди Ҝрај”ын дәфн мәрасиминдән бир нечә саат сонра Бултимор шәһәрини етираз аксијалары бүрүјүб. Дәфн мәрасиминдә иштирак едән 2500 –дән артыг етиразчы күтлә хијабанларда етиразларыны билдирәркән полис зоракылығы илә үзләшмәли олублар.\nҜенерал-маjор Есмаили: Америка илә һеч бир сазиш олмаjаҹаг\nAprel 28, 2015 - 5:21 PM\nИран Ислам Республикасы Ордусунун Хатәмуләнбиjа ҺҺМ Гәраҝаһынын команданы деjиб ки, һеч вахт Америка илә һеч бир сазиш әлдә олунмаjаҹаг.\nГарадәрили Америка вәтәндашлары Балтиморе полис вәһшилијинә етираз етди – Фото\nАБШ-да полис гүввәләри тәрәфиндән гарадәрили вәтәндашлар ҹәмијјәтин ганунпозанлары илә ејни сәвијјәдә тутулур.\nAprel 25, 2015 - 6:32 AM\nХатырладаг ки, гарадәрили Ферди Ҝерини Балтиморе шәһәр полиси тәрәфиндән мүвәггәти һәбс олундуғу мүддәт әрзиндә онурға бејни зәдәси нәтиҹәсиндә дүнјасыны дәјишәрәк һәлак олмушдур.\nСанксиjаларын jығышдырылмасы үзрә Иран, Америка вә Авропа мүзакирәләринин икинҹи дөврү баша чатыб\nAprel 24, 2015 - 11:05 AM\nИран вә Америка рәсмиләринин әһатәли jекун разылашманын мәтнинин jазылышы вә санксиjалрын jыығышдырылмасы тәрзи барәдә мүзакирәләри дүнән ҝеҹә баша чатыб.\nПутин: “АБШ-а тәрәфдаш деjил, нөкәр лазымдыр”\nAprel 16, 2015 - 5:01 PM\nРусиjа президенти Владимир Путин бу ҝүн кечирдиjи ҹанлы суал-ҹавабда мараглы ачыгламалар сәсләндириб.\nАБШ полис мәмуру даһа бир гарадәрилини вәһшиҹәсинә гәтлә јетирди – Фото\nАғдәрили Америкалы полис 50 јашлы гарадәрили вәтәндаша архадан 8 ҝүллә атәши ачараг вәһшиҹәсинә гәтлә јетирди.\nAprel 9, 2015 - 8:38 AM\nГејд едәк ки, сосиал шәбәкәләрдә јајымланан видеочархда Чарлестонда баш веәрн ҹинајәт сәһнәси ајдын ҝөрсәнир. Ағдәрили америкалы полис мәмуру Мајкел Слиҝер силаһсыз олан вә фәрар едән һалда гарадәрили вәтәндаша архадан ҝүллә илә атәш ачараг өләнә кими вурур. Беләликлә дә, Слиҝер өзүнү мүдафиә етмә мәгсәди илә, вә јахуд шүбһәли шәхс тәрәфиндән баш верә биләҹәк зоракылығын гаршысыны алмаг кими бәһанләрдән истифадә едә билмәјәҹәк.\nВенесуелалылар Обаманын кукласын јандырдылар – Фото\nВенесуела вәтәндашлары “Пак” бајрамы мүнасибәти илә, империалист АБШ президенти Обаманын кукласыны јандырыблар.\nAprel 8, 2015 - 8:50 PM\nКаракасда Барак Обаманын кукласыны јандыранлардан бири гејд едиб ки, Обама Сүлһ нобел мүкафатына лаиг адам дејил. Чүнки Обама дүнјаја вә бүтүн өлкәләрә зијан вуранын үнсүрдүр. О, јер үзәриндә ән мәнур чеһрәдир. Обама дүнјада ән чох гәтл һадисәләри төрәдән вә саир халгларын һүгугларыны ашкара кобудҹасыан позан бир шәхсдир.\nИран вә Алтылыг групунун нүвә анлашмасы; мүхтәлиф реаксиjалар\nAprel 6, 2015 - 5:30 PM\nЛозанна разылашмасы ардынҹа Иранла Алтылыг Групунун нүвә саһәсиндәки мүзакирәләринин һәссас бир мәрһәләjә дахил олдуғу бир шәраитдә, бәзи гүввәләр кечмишдә олдуғу кими ембарго вә тәһдид кими сиjасәтләри давам етдирмәклә сон ҝүнләр Лозаннада нүвә саһәсиндә Иранла Гәрб өлкәләри арасында имзаланмыш сәнәди шүбһә алтында гәрар вермәjә чалышырлар.\nАмерикада мүсәлманларын саjы 2050-ҹи илә гәдәр христианларла бәрабәрләшәҹәк\nAprel 3, 2015 - 7:38 PM\n, Америкада апарылан тәдгигатлар Америкадакы мүсәлман әһалинин 2050-ҹи илә гәдәр христианларла еjни саjда олаҹағыны ҝөстәрди.\nЗәриф: Ирана гаршы бүтүн санксиjалар ләғв едилмәлидир\nAprel 3, 2015 - 9:46 AM\nИран хариҹи ишләр назири деjиб: Иран әлеjһинә тәтбиг олунан санксиjалар нә инсани, нә дә инсан һагларына әсасән олмушдур.\nИран вә 5+1 арасында нүвә мүзакирәләринин jекун мүштәрәк бәjанаты\nAprel 3, 2015 - 8:25 AM\nИран вә 5+1 Групунун нүвә мүзакирәләринин jекун мүштәрәк бәjанаты ҹүмә ахшамы ҝеҹә Исвечрәнин Лозанна Университетиндә Иран хариҹи ишләр назири Мәһәммәд Ҹавад Зәриф вә Авропа Бирлиjинин хариҹи сиjасәт мәсәләләри үзрә координатору Федерика Моҝерини тәрәфиндән охунду.\nЗәриф: Гаршы тәрәфин сиjаси ирадәси һәмишә проблемли олуб\nAprel 2, 2015 - 9:37 AM\nИран Ислам Республикасы хариҹи ишләр назири деjиб: Нүвә мүзакирәләриндә гаршы тәрәфин сиjаси ирадәси һәмишә проблемли олуб.\nЗәриф: баҹ истәjәнләрә тәслим олмаjаҹағыг\nКерри ҹүмә ахшамына кими Лозаннада галаҹаг\_ Зәриф: баҹ истәjәнләрә тәслим олмаjаҹағыг\nAprel 2, 2015 - 9:33 AM\nАБШ Дөвләт Департаментинин сөзчүсү дөвләт катиби Ҹон Керринин ҹүмә ахшамына кими Лозаннада галаҹағыны билдириб\nЛозан мүзакирәләри 8-ҹи ҝүнә дахил олду\nAprel 1, 2015 - 9:34 AM\nИран вә Алтылыг групуна үзв өлкәләрин хариҹи ишләр назирләри чәршәнбә сәһәрә гәдәр даjандырылды вә Лозанда мәсләһәтләшмәләр 8-ҹи ҝүнә дахил олуб.\nОбама Путиндән ҝеридә галды\nАемрикада кечирилән сорғунун шок нәтиҹәси: Обама Путиндән ҝеридә галды\nMart 30, 2015 - 4:12 PM\nАБШ-да интернет васитәсиилә апардығы сорғу өлкәjә әсл бөjүк тәһдидин Русиjа президенти Владимир Путин вә jа Суриjа лидери Бәшәр Әсәд деjил "ичләриндән бири" олдуғуну ҝөстәриб\nМогерини: "Алтылыг" вә Иран разылашмаjа бу гәдәр jахын олмаjыб"\nMart 29, 2015 - 8:10 AM\n"Беjнәлхалг бирлик вә Иран һәлә индиjәдәк нүвә програмы илә бағлы разылыға бу гәдәр jахын олмаjыб".\n“Америка үчүн Јәмәндә 1 вә jа 1 милjон инсанын өлмәси әһәмиjjәтсиздир”\nMart 28, 2015 - 3:16 PM\nҺазырда бүтүн дүнjанын диггәти Ирагда вә Суриjада террор әсдирән ИШИД-ә деjил, мүсәлман өлкәси олан Јәмәнә 9 Әрәб өлкәсинин һәрби тәҹавүзүнә jөнәлиб.\nФабиус Иранын нүвә һаггыны вурғулады\nMart 28, 2015 - 8:56 AM\nСәһәр Бjенәлхалг Телевизиjасынын ИРНА-jа истинадла вердиjи мәлумата ҝөрә, Франса хариҹи ишләр назири Лоран Фабиус ҹүмә ҝүнү БМТ-дә мәтбуат конфрансында Иран Ислам Ингилабынын Бөjүк Рәһбәри вә Иран президентинин Иранын һеч бир шәраитдә атом силаһы ардынҹа олмаjаҹағына даир сөзләринә тохунараг әлавә едиб: Бу, дәгиг Франса дөвләтинин Иранын нүвә мәсәләси гаршылығындакы сиjасәтидир.\nИсвечрәдә нүвә мүзакирәләри давам едир\nMart 28, 2015 - 8:55 AM\nИран хариҹи ишләр назири вә АБШ дөвләт катиби Исвечрәнин Лозан шәһәриндә нүвә данышыгларыны изләjирләр.\nЗәриф: Атмосферин jарадылмасына диггәт jетирилмир\nMart 27, 2015 - 4:15 PM\nИран хариҹи ишләр назири деjиб: Иранла Алтылыг Групу арасында нүвә мүзакирәләри барәсиндә jахын даирәләрә истинадла бәjан олунан сөзләрә һеч вахт диггәт jетирилмир.\nИран илә АБШ арасында данышыглар давам етдирилир\nИран илә АБШ арасында нүвә данышыглары бу ҝүн Исвечрәдә давам етдирилир\nMart 27, 2015 - 4:12 PM\nДанышыгларда билдирилиб ки, техники мәсәләләр үзрә “үмуми анлашма” әлдә олунуб.\nЛозан мүзакирәләриндә мүштәрәк анлаjышын әлдә олунмасы вурғуланыб\nMart 26, 2015 - 9:46 PM\nИранын Атом Енержиси Тәшкилатынын сәдри Исвечрәнин Лозан шәһәриндә мүзакирә тәрәфләринин техники мәсәләләр үзрә мүштәрәк анлаjышы әлдә етдикләрини билдириб.\nЗәриф: Иран бүтүн санксиjаларын ләғвинә тәкид едир\nMart 25, 2015 - 4:52 PM\nИран хариҹи ишләр назири деjиб: Иран Ислам Республикасы бүтүн санксиjаларын ләғв едилмәсини вурғулаjыр.\nАБШ Исраили ҹаcуслугда иттиһам етди\nMart 25, 2015 - 2:35 PM\nИсраил АБШ вә мүттәфигләринин Иранла нүвә разылығы барәдә бағлы гапылар архасында апардығы мәхфи мүзакирәләрин тәфәррүатларынын әлә кечирилмәси үчүн ҹасуслуға әл атыб.


Q=9	C=5	SS=3	LS=3	PS=1	DC=0	LC=0	SD=0	BS=1	G0=42	G1=30	G2=8	DLID=az_RU	BODY=«Әҝәр Кингзли баҹардыса, мән дә баҹарарам!» | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Самоа Сејшел креолу Тувалу Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ајмара бенгал бикол болгар варај волајта газах ган гуарани гуҹарат гырғыз дхолуо ермәни ермәни (гәрб) естон ефик ибо иврит илок инҝилис исланд исоко испан италјан каннада каонде каталан кечуа (Боливија) кикамба кикујју кинјаруанда кирунди кореја латыш лози лувале луганда лунда малагаси малај малајалам маратһ мајја маҹар монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан серб серб (латын) сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чуваш шона јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\nКИНГЗЛИНИН чијнинә тохунуб ишарә вердикдән сонра о, Мүгәддәс Китабы охумаға башлады. Бу, онун Теократик Хидмәт Мәктәбиндә илк тапшырығы иди. О, һеҹалары бурахмадан һәр бир сөзү ајдын тәләффүз едирди. Амма мараглыдыр ки, Мүгәддәс Китабына бахмырды.\nШри-Ланкада јашајан Кингзли кор иди. О, һәмчинин зәиф ешидир вә әлил арабасы илә һәрәкәт едирди. Бәс неҹә олду ки, о, Јеһова Аллаһ һагда өјрәнди вә Теократик Хидмәт Мәктәбинә јазылды? Ҝәлин сизә данышым.\nКингзлини илк дәфә ҝөрәндә онун Мүгәддәс Китаб һәгигәтинә неҹә мараг ҝөстәрмәсинә мәәттәл галмышдым. О, артыг Јеһованын бир нечә Шаһиди илә Мүгәддәс Китабы арашдырмышды. Онун Брајл шрифтиндә олан «Әбәди һәјата апаран билик» китабы чох көһнәлмишди *. О, мәнимлә Мүгәддәс Китабы өјрәнмәјә разылыг верди. Анҹаг ики чәтинлик вар иди.\nБиринҹиси, Кингзли гоҹаларын вә әлилләрин јашадығы евдә галырды. Сәс-күј олдуғундан вә Кингзли зәиф ешитдијиндән мән чох уҹадан данышмалы олурдум. Буна ҝөрә дә һәр һәфтә кечдијимиз дәрси евдәкиләрин һамысы ешидирди.\nИкинҹиси, Кингзли бир дәрс заманы чох аз мәлуматы охуја вә гавраја билирди. Дәрсимиз даһа сәмәрәли кечсин дејә Кингзли јахшы-јахшы һазырлашырды. О, кечәҹәјимиз дәрси габагҹадан тәкрар-тәкрар охујур, Брајл шрифтиндә олан Мүгәддәс Китабында ајәләрә бахыр вә бејниндә суалларын ҹавабыны һазырлајырды. Онун бу үсулу чох еффектли иди. Дәрс заманы о, халчанын үстүндә бардаш гуруб отурурду. Өјрәндикләри она елә ҝүҹлү тәсир едирди ки, бунлары уҹадан данышыр, данышдыгҹа да дөшәмәјә вурурду. Чох кечмәмиш биз һәфтәдә ики дәфә дәрс кечмәјә башладыг вә һәр дәрс ики саат чәкирди.\nЈЫҒЫНҸАГ ҜӨРҮШЛӘРИНДӘ ИШТИРАК ЕДИРДИ\nКингзли вә Паул\nКингзли Падшаһлыг залында кечирилән ҝөрүшләрдә иштирак етмәји чох арзулајырды, амма бу, елә дә асан дејилди. Ону әлил арабасына, машына миндириб-дүшүрмәјә, Падшаһлыг залына апарыб-ҝәтирмәјә көмәк лазым иди. Јығынҹағын бир чох үзвләри она нөвбә илә көмәк едирдиләр. Бу иши өзләринә шәрәф санырдылар. Ҝөрүш заманы Кингзли сәсҝүҹләндириҹинин јанында отурур, диггәтлә гулаг асыр вә һәтта шәрһләр верирди.\nБеләҹә, бир мүддәтдән сонра Кингзли Теократик Хидмәт Мәктәбинә јазылмаг гәрарына ҝәлди. Илк тапшырығына ики һәфтә галмыш ондан мәшг едиб-етмәдијини сорушдум. О, әминликлә деди: «Бәли, гардаш, дүз 30 дәфә охумушам». Мән ону тәрифләдим вә хаһиш етдим ки, бир дә охусун гулаг асым. О, Мүгәддәс Китабыны ачды, бармагларыны Брајл шрифтиндә олан мәтнә гојараг охумаға башлады. Лакин фикир вердим ки, о, бармагларыны мәтнин үстүндә ҝәздирмир. Сән демә, о, һәмин парчаны башдан-ајағаҹан әзбәрләмишди!\nЈанағымдан сүзүлән ҝөз јашлары ичиндә она бахырдым. Ҝөзләримә инана билмирдим. Кингзлидән сорушдум ки, ҹәми 30 дәфәјә бу парчаны неҹә әзбәрләјиб. О ҹаваб верди: «Јох, мән һәр ҝүн 30 дәфә мәшг едирәм». Кингзли бир ајдан чох халчанын үстүндә отуруб мәтни әзбәрләјәнә гәдәр тәкрар-тәкрар охујубмуш.\nОнун Падшаһлыг залында тапшырығыны етмәјинин вахты ҝәлиб чатды. Кингзли тапшырығыны битирәндә залдан ҝурултулу алгыш гопду. Чохлары тәзә шаҝирдин әзмини ҝөрүб ағлајырды. Һәјәҹан кечирдијинә ҝөрә Мәктәбдә чыхыш етмәкдән имтина едән бир тәблиғчи јенидән Мәктәбә јазылмаг истәди. О деди: «Әҝәр Кингзли баҹардыса, мән дә баҹарарам!»\nКингзли үч ил Мүгәддәс Китабы өјрәнәндән сонра Јеһоваја һәср олунмасынын символу олараг 2008-ҹи ил сентјабрын 6-да вәфтиз олунду вә ҝөзләрини һәјата јумана кими Јеһоваја сәдагәтлә хидмәт етди. О, 2014-ҹү ил мајын 13-дә вәфат етди. Кингзли әмин иди ки, ҹәннәтдә сапсағлам шәкилдә хидмәтини давам етдирәҹәк (Әшј. 35:5, 6). Нәгл етди: Паул Макманус.\n^ абз. 4 Бу нәшр 1995-ҹи илдә дәрҹ олунмушду, һал-һазырда исә чап едилмир.\nЈеһованын Шаһидләринин сәрҝүзәштләри\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Ијун 2015


Q=16	C=0	SS=0	LS=16	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=İyul 19, 2017 - 11:44 AM Хәбәрин коду : 843015 Мәнбә : АБНА – Хәбәр Аҝентлиј Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Африкада фәалијјәт ҝөстәрән вә бејнәлхалг әл Гаидә террор дәстәсинин ганады сајылан Боко Һарам террор груплашмасы сон ҝүнләрдә Мүсәлманлар әлејһинә әмәлијјатларда гадын вә ҹаван гызлардан хејли истифадә едир.\nБелә ки, өтән ҝүн сүбһ намазы вахты Ниҝеријанын Мајдуҝури шәһәриндәки Мәсҹидә белинә бомба кәмәри бағламыш гадын камиказе дахил олараг өзүнү партладыб.\nФранса хәбәр аҝентлијинин вердији ачыгламада исә, дејилир ки, шәһәр әһалиси гадынын һәрәкәтләриндән шүбһәләнир вә ону тәгиб етмәјә башлајырлар. Гадын Мәсҹидә јахынлашдыгда онун дајанмасыны истәјирләр, лакин о һеч кимә гулаг асмајараг Мәсҹидә дахил олур вә өзүнү партладыр.\nСкј Нјус-ун билдирдији хәбәрдә дејилир: “Бу бир һәфтә дахилиндә артыг икинҹи камеказе әмәлијјатыдыр ки, Мајдуҝури шәһәриндә 4 гадын һәјата кечирир.”\nГејд едәк ки, өтән һәфтәнин Базар ертәси ҝүнү дә бир гадын террорчу Мајдуҝури шәһәриндә өзүнү партладараг 19 сивили Шәһид етмиш вә даһа 23 сивили мүхтәлиф дәрәҹәли бәдән хәсарәтләри илә ағыр јараламышдыр.


Q=4	C=1	SS=1	LS=1	PS=0	DC=0	LC=0	SD=0	BS=4	G0=131	G1=114	G2=67	DLID=az_RU	BODY=Тәблиғ етмәјин үсуллары — Хош хәбәри бәјан етмәк үчүн мүхтәлиф үсуллардан истифадә едирик | Аллаһын Падшаһлығы\nДаһа чох инсана хош хәбәри чатдырмаг үчүн Аллаһын халгы мүхтәлиф үсуллардан истифадә едир\n1, 2. а) Издиһам сәсини ешитсин дејә Иса пејғәмбәр нә етди? б) Мәсиһин давамчылары онун нүмунәсини неҹә изләјирләр вә нә үчүн?\nИЗДИҺАМ ҝөлүн саһилиндә Иса пејғәмбәрин әтрафына топлашыр. О исә гајыға миниб саһилдән бир аз узаглашыр. Чүнки Иса билир ки, онун сәси сујун сәтһи илә јајылаҹаг вә ораја јығышанларын һамысы онун сөзләрини даһа ајдын ешидәҹәк. (Марк 4:1, 2 ајәләрини охујун.)\n2 Падшаһлығын гурулмасындан әввәл вә сонра Мәсиһин садиг давамчылары онун нүмунәсини изләјәрәк Падшаһлыг һаггында мүждәни даһа чох инсана чатдырмаг үчүн јени техноложи васитәләрдән истифадә едибләр. Шәраитләр дәјишдикҹә вә јени технолоҝијалар әрсәјә ҝәлдикҹә Аллаһын халгы олан бизләр онларла ајаглашырыг. Истәјирик ки, сон ҝәлмәздән өнҹә мүмкүн гәдәр чох инсан хош хәбәри ешитсин (Мәт. 24:14). Ҝәлин инсанларын һарада јашамаларындан асылы олмајараг, онлара тәблиғ етмәк үчүн истифадә олунан бәзи үсуллары нәзәрдән кечирәк вә ҝөрәк бу иши иҹра едәнләрин иманларыны неҹә тәглид едә биләрик.\nБөјүк бир күтләјә тәблиғ\n3. Һәгигәти чатдырмаг үчүн гәзетләрдән истифадә етмәјимиз дүшмәнләри неҹә јандырыб-јахырды?\n3 Гәзетләр. Рассел гардаш вә онун әмәкдашлары 1879-ҹу илдән етибарән «Ҝөзәтчи гүлләси» журналыны нәшр едәрәк даһа чох инсана Падшаһлыг һагда хош хәбәри чатдырырдылар. Лакин 1914-ҹү илдән тәхминән он ил әввәл Мәсиһ хош хәбәрин даһа чох инсана чатдырылмасы үчүн һадисәләрин ҝедишатына мүдахилә етмишди. Һадисәләр 1903-ҹү илдән ҹәрәјан етмәјә башлады. Һәмин ил Пенсилванијадакы бир груп Протестант дин хадимләринин тәмсилчиси кими чыхыш едән доктор Е. Л. Итн Рассел гардашы Мүгәддәс Китаб тәлиминин мүзакирәсинә чағырды. Онун Расселә үнванланмыш мәктубунда дејилирди: «Мән елә дүшүнүрәм ки, сизинлә мәним фикирләримин үст-үстә дүшмәдији бәзи мөвзулары иҹтимаијјәт гаршысында мүзакирә етмәк... бир чохларына чох мараглы оларды». Рассел вә онун әмәкдашлары да бу мөвзуларын мүзакирәсинин инсанларын үрәјинҹә олаҹағыны дүшүндүкләри үчүн һәмин мүзакирәләри ән чох охунулан «Питсбург гәзет»дә чап етдиләр. Һәмин мәгаләләр өзүнә даһа чох охуҹу ҹәлб етмәси вә Расселин Мүгәддәс Китаб һәгигәтләрини мәнтигли шәкилдә изаһ етмәси сајәсиндә она тәклиф олунду ки, мүһазирәләри һәр һәфтә дәрҹ олунсун. Әлдә олунан уғурлар дүшмәнләри јандырыб-јахырды!\n1914-ҹү илә гәдәр Рассел гардашын мүһазирәләри 2000-дән чох гәзетдә чап олунурду\n4, 5. Мәсул гардашлар Расселин нүмунәсиндән нә өјрәнә биләрләр?\n4 Тезликлә Расселин мүһазирәләрини чап етмәк истәјән гәзетләрин сајы артды. 1908-ҹи илдә «Ҝөзәтчи гүлләси»ндә дејилирди ки, Рассел гардашын мүһазирәләри артыг «он бир гәзетдә мүнтәзәм олараг чап олунур». Лакин гәзет ишләри илә таныш олан гардашлар Расселә тәшкилатын офисини Питсбургдан даһа јахшы танынан шәһәрә көчүрмәји тәклиф етдиләр. Бунун сајәсиндә Мүгәддәс Китаба әсасланан мәгаләләри даһа чох гәзетләрдә чап етдирмәк мүмкүн олаҹагды. Һәр шеји өлчүб-бичәндән сонра Рассел гардаш 1909-ҹу илдә офиси Бруклинә (Нју–Јорк) көчүрдү. Нәтиҹәдә, ҹәми бир нечә ај сонра гардашын мүһазирәләри артыг тәхминән 400 гәзетдә дәрҹ едилирди. Бу гәзетләрин сајы артмаға давам едир вә 1914-ҹү илдә Расселин моизә вә мәгаләләри дөрд дилдә 2000-дән чох гәзетдә чап олунурду!\n5 Рассел гардашын мәсләһәти тәвазөкарлыгла гәбул етмәсиндән нә өјрәнә биләрик? Јеһованын тәшкилатындакы мәсул гардашлар ваҹиб гәрарлар гәбул едәндә башгаларынын да мәсләһәтини нәзәрә алмалыдырлар. (Мәсәлләр 15:22 ајәсини охујун.)\n6. Гәзетдә дәрҹ олунан мәгаләләр бир нәфәрә неҹә тәсир етмишди?\n6 Падшаһлыг барәдә һәгигәтләрин гәзетләрдә чыхмасы бир чох инсанларын һәјатларыны дәјишмишди (Ибр. 4:12). Мәсәлән, 1917-ҹи илдә вәфтиз олунан Ора Һетсел һәгигәти мәһз гәзет васитәсилә өјрәнмишди. О демишди: «Аилә гурандан сонра мән Рочестердә (Миннесота) јашајан анама баш чәкмәјә ҝетмишдим. Ҝедәндә ҝөрдүм ки, анам һансыса гәзетдән мәгаләләр кәсир. Бу, Расселин мүһазирәләри иди. Анам орадан өјрәндикләрини мәнимлә бөлүшдү». Һәгигәти гәбул едән Ора баҹы тәхминән алтмыш ил әрзиндә хош хәбәрин тәблиғчиси олду.\n7. Нәјә ҝөрә гәзетләрин истифадәсинә јенидән бахылды?\n7 1916-ҹы илдә хош хәбәрин гәзетләр васитәсилә чап едилмәсинә јенидән бахылды. Бунун ики әсас сәбәби вар иди. Биринҹиси, Бөјүк мүһарибәнин тәлатүмлү бир вахтында чап ләвазиматлары елә дә асан тапылмырды. 1916-ҹы илдә Бөјүк Британијадакы гәзет шөбәмизин һесабатында дејилирди: «Һал-һазырда мүһазирәләр 30-дан чох гәзетдә дәрҹ олунур. Анҹаг кағызын баһалашмасы уҹбатындан, ҝөрүнүр, бу сај һәлә чох азалаҹаг». Икинҹиси, 1916-ҹы илин октјабр ајынын 31-дә Рассел гардаш вәфат етди. Бунунла бағлы «Ҝөзәтчи гүлләси» журналынын 1916-ҹы ил 15 декабр сајында нөвбәти елан едилди: «Рассел гардаш вәфат етдији үчүн мүһазирәләр артыг [гәзетләрдә] дәрҹ олунмајаҹаг». Тәблиғин бу нөвүнә сон гојулса да, «Јарадылыш фотодрамы» кими диҝәр үсуллар даһа ҝениш вүсәт алырды.\n8. «Јарадылыш фотодрамы» неҹә һазырланмышды?\n8 «Јарадылыш фотодрамы». Рассел вә онун әмәкдашлары тәхминән үч ил «Јарадылыш фотодрамы»нын үзәриндә ишләдиләр вә нәһајәт, бу драм 1914-ҹү илдә ишыг үзү ҝөрдү (Мәс. 21:5). «Фотодрам» һәмин дөвр үчүн бир јенилик иди, чүнки онун чәкилишиндә рәнҝли шүшәли слајдлардан, кинокадрлардан вә сәсјазмадан истифадә олунмушду. Мүгәддәс Китаб сәһнәләриндә јүзләрлә инсан, һәтта һејванлар белә чәкилмишди. 1913-ҹү илин бир һесабатында гејд олунмушду ки, «Нуһун ҝүнләри илә бағлы филм чәкмәк үчүн бөјүк бир зоопаркдан чохлу һејван ҝәтирилмишди». Јүзләрлә рәнҝли шүшә слајдларын һәр бирини Лондондан, Нју–Јоркдан, Парисдән вә Филаделфијадан ҝәлмиш рәссамлар әли илә рәнҝләмишди.\n9. Һансы мәгсәдлә «Фотодрам»ы һазырламаг үчүн бу гәдәр вахт вә пул сәрф олунду?\n9 «Фотодрам»ын һазырланмасына нә үчүн бу гәдәр вахт вә пул сәрф олунду? Бу суалын ҹавабы 1913-ҹү илдә кечирилән конгресләрдә гәбул олунан гәтнамәдә өз әксини тапыр: «Американ гәзетләринин комиксләр вә шәкилләр васитәсилә иҹтимаи рәј формалашдырмагда әлдә етдији мисилсиз наилијјәтләр, еләҹә дә киноматографын ҝениш имканлары вә бу дәрәҹәдә јајылмасы бизә, мүтәрәгги мүждәчиләрә вә Мүгәддәс Китаб дәрнәкләринин рәһбәрләринә мүждәчилик вә тәлим вермәк ишиндә еффектив вә лајигли метод кими киноматографдан вә слајдлардан истифадәни дәстәкләмәјә там әсас верир».\nЈухарыда: «Фотодрам»ын пројексија көшкү; ашағыда: «Фотодрам»ын шүшә слајдлары\n10. «Фотодрам» нә дәрәҹәдә ҝениш јајылмышды?\n10 «Фотодрам» 1914-ҹү ил әрзиндә һәр ҝүн 80 шәһәрдә нүмајиш олунурду. Бу филми Бирләшмиш Штатларда вә Канадада сәккиз милјона јахын инсан изләмишди. Елә һәмин ил «Фотодрам» Алманијада, Австралијада, Бөјүк Британијада, Данимаркада, Финландијада, Исвечдә, Исвечрәдә, Норвечдә вә Јени Зеландијада ҝөстәрилди. Кичик шәһәрләр үчүн исә филмин садәләшдирилмиш версијасы һазырланмышды вә она һәрәкәтли шәкилләр дахил дејилди. «Еврика драмы» адлы бу филм һәм уҹуз баша ҝәлирди, һәм дә дашынмасы асан иди. 1916-ҹы илә гәдәр «Фотодрам» (там вә ја садәләшдирилмиш версијасы) ермәни, Норвеч, франсыз, алман, јунан, италјан, полјак, испан вә Исвеч дилләринә тәрҹүмә олунмушду.\n1914-ҹү илдә «Фотодрам»ын ҝөстәрилдији заллар ағзына кими долу олурду\n11, 12. «Фотодрам» бир ҝәнҹә неҹә тәсир етмишди вә биз ондан нә өјрәнирик?\n11 Франсыз дилинә тәрҹүмә олунан «Фотодрам» 18 јашлы Шарл Ронерә бөјүк тәсир бағышламышды. О бөлүшүр: «Бу филм јашадығым Колмар шәһәриндә (Елзас вилајәти, Франса) нүмајиш олунмушду. Филм башлајар-башламаз Мүгәддәс Китаб һәгигәтләринин ајдын тәгдим олунмасы мәни валеһ етди».\n12 Бундан сонра Шарл вәфтиз олуб 1922-ҹи илдә таммүддәтли хидмәтә башлады. Илк тәјинатларындан бири Франсада «Фотодрам»ын нүмајиши заманы көмәк етмәк иди. О дејир: «Мәнә бир нечә иш тапшырылмышды: скрипкада чалмаг, һесабатлара бахмаг вә әдәбијјата нәзарәт етмәк. Үстәлик, нәзарәт етмәли идим ки, програм башламаздан әввәл залда сакитчилик олсун. Фасилә заманы исә әдәбијјат пајлајырдыг. Тәјин олунмуш баҹы вә ја гардашын һәр бири залын мүәјјән һиссәсинә ҹавабдеһ иди. Әлимиздә әдәбијјат бағламасы илә отуранларын һәр биринә јахынлашырдыг. Бундан әлавә, залын ҝиришиндә әдәбијјатла долу олан столлар гојулмушду». 1925-ҹи илдә Шарл Бруклиндәки (Нју–Јорк) Бејтелә дәвәт олунду. Орада о, јени гурулмуш WBBR радиостансијасындакы оркестрә дирижорлуг едирди. Бәс биз Падшаһлыг һагда мүждәнин јајылмасы үчүн һәр тапшырылан иши, Шарл гардаш кими, гәбул едирикми? (Әшија 6:8 ајәсини охујун.)\n13, 14. Радио һәгигәтин јајылмасында һансы ролу ојнамышды? (Һәмчинин « WBBR радиостансијасынын програмлары» вә « Әламәтдар конгрес» адлы чәрчивәләрә бахын.)\n13 Радио. «Фотодрам»ын нүмајиши 1920-ҹи илләрдә сәнҝимәјә башлады, хош хәбәрин радио васитәсилә јајылмасы өн плана кечди. Рутерфорд гардашын радио васитәсилә илк чыхышы 16 апрел 1922-ҹи илдә Филаделфијадакы Метрополитан Опера Театрында (Пенсилванија) јајымланмышды. Онун «Һал-һазырда јашајан милјонларла инсан һеч вахт өлмәјәҹәк» адлы чыхышыны тәхминән 50 000 инсан динләмишди. 1923-ҹү илдә исә илк дәфә конгресин програмы јајымланды. Мәсул гардашлар гәрара ҝәлдиләр ки, өзәл радиостансијалардан истифадә етмәклә јанашы, јахшы оларды ки, шәхси радиостансијаларыны тиксинләр. Онлар радиостансијаны Стејтон-Ајленддә (Нју–Јорк) тикәрәк WBBR кими гејдијјатдан кечирдиләр вә онун илк јајымы 1924-ҹү ил февралын 24-дә олду.\n1922-ҹи илдә «Һал-һазырда јашајан милјонларла инсан һеч вахт өлмәјәҹәк» адлы чыхышы радио васитәсилә тәхминән 50 000 инсан динләмишди\n14 WBBR радиостансијасынын мәгсәдинин нәдән ибарәт олдуғу «Ҝөзәтчи гүлләси» журналынын 1924-ҹү ил 1 декабр сајында изаһ олунмушду: «Әминик ки, мүждәнин радио васитәсилә јајымы индијә кими истифадә олунан васитәләрдән ән еффектлиси вә ән сәрфәлисидир». Һәмин мәгаләдә һәмчинин дејилмишди: «Рәбб һәгигәтин јајылмасы үчүн диҝәр радиостансијаларын тикилмәсини истәјирсә, Она мәгбул олан тәрздә дә пулуну јетирәҹәк» (Зәб. 127:1). Артыг 1926-ҹы илдә алты радиостансија вар иди. Бунлардан икиси Бирләшмиш Штатларда — WBBR Нју–Јоркда, WORD Чикаго јахынлығында јерләширди. Диҝәр дөрдү исә Канадада — Албертада, Британија Колумбијасында, Онтариода вә Саскачеванда јерләширди.\nWBBR радиостансијасынын програмлары\nWBBR радиостансијасында Мүгәддәс Китаба әсасланан мүһазирәләр вә мусиги јајымланырды. Орада һәмчинин «Дүнјадан хәбәрләр» кими програмлар да јер алырды. Гардашлар хәбәрләр бөлмәси үчүн бејнәлхалг информасија аҝентликләриндән мәлуматлар топлајырдылар. Диҝәр програм «Ҝәнҹ ваизин вәзләри» адланырды. «Евдә Мүгәддәс Китабы өјрәнмәјин вахты» верилишиндә Аллаһын Кәламынын аиләви арашдырылмасы ҹанландырылырды. Бундан әлавә, Мүгәддәс Китаба әсасланан сәсли драмлар вә Јеһованын Шаһидләри илә бағлы тәзәликҹә баш вермиш мәһкәмә просесләри дә сәһнәләшдириләрәк сәсләндирилирди. Мәһкәмә просесләринин сәсләндирилмәси сајәсиндә Аллаһын халгына гаршы чыханларын архасында руһаниләрин вә гәрәзли һакимләрин дурдуғу үзә чыхырды.\n15, 16. а) Канададакы руһаниләр һәгигәтин радио васитәсилә јајылмасына неҹә мүнасибәт ҝөстәрдиләр? б) Мүһазирәләрин радиода сәсләндирилмәси евдән-евә тәблиғә неҹә тәсир етди?\n15 Һәгигәтин радио васитәсилә ҝениш вүсәт алмасы Христиан руһаниләринин диггәтиндән јајынмады. Саскачевандакы (Канада) радиостансијада ҝедән ишә бәләд олан Алберт Һофман белә дејирди: «Ҝет-ҝедә даһа чох инсан [сонрадан Јеһованын Шаһидләри адланан] Мүгәддәс Китаб Тәдгигатчыларыны танымаға башлајырды. 1928-ҹи илә гәдәр ҝөзәл шаһидлик верилмишди, та ки дин рәһбәрләри ишә гарышанаҹан; онлар дөвләт нүмајәндәләринә тәсир ҝөстәрәрәк Мүгәддәс Китаб Тәдгигатчыларынын Канададакы бүтүн радиостансијаларынын лисензијаларыны ләғв етдирмишдиләр».\n16 Канададакы радиостансијаларымызын бағланмасына бахмајараг, Мүгәддәс Китаб моизәләринин өзәл стансијалар васитәсилә јајымы дајанмады (Мәт. 10:23). Даһа чох инсанын һәмин програмлары динләмәси үчүн «Ҝөзәтчи гүлләси» вә «Гызыл әср» (һал-һазырда «Ојанын!» адланыр) журналларында өзәл стансијаларын сијаһысы ҝәтирилмишди. Бунун сајәсиндә евдән-евә тәблиғ едән баҹы-гардашлар инсанлары бу програмлары динләмәјә тәшвиг едә биләрдиләр. Әлдә олунан наилијјәтләр барәдә «Бүллетен»ин (инди «Бизим Падшаһлыг Хидмәтимиз» адланыр) 1931-ҹи ил јанвар сајында дејилмишди: «Радио верилишләринин јајымланмасы баҹы-гардашлара евдән-евә тәблиғдә иштирак етмәк үчүн әсил стимул олду. Бунунла бағлы саһәдән чохлу сајда мәктуб ҝәлмишди вә дејилирди ки, инсанлар Рутерфорд гардашын мүһазирәләрини динләјәндән сонра тәклиф олунан нәшрләри бөјүк мәмнунијјәтлә ҝөтүрүрләр». «Бүллетен»дә гејд олунмушду ки, радиојајым вә евдән-евә тәблиғ «Ағамызын тәшкилатында ики ән еффектив үсулдур».\nБирликдә фәалијјәт ҝөстәрән радиостансијаларын ән бөјүк сајы мәһз 1931-ҹи илдә олуб. Ијулун 24-дән 30-на кими Колумбусда (Оһајо, АБШ) кечирилән мүһүм конгрес Австралијада, Канадада, Авропада вә Бирләшмиш Штатларда јерләшән 450-дән чох радиостансијада јајымланмышды. Елә бу конгресдә биз Јеһованын Шаһидләри адыны гәбул етдик.\n17, 18. Шәраитин дәјишмәсинә бахмајараг, радио васитәсилә хош хәбәр һаралара чатдырылырды?\n17 1930-ҹу илләр әрзиндә әлејһдарлар өзәл радиостансијалардан да истифадә етмәјимизә гаршы чыхырдылар. Буна ҝөрә дә 1937-ҹи илин сонларында Јеһованын Шаһидләри вәзијјәтә ујғунлашмаға башладылар. Одур ки, онлар радио васитәсилә јајымдан чох бүтүн диггәтләрини евдән-евә тәблиғә јөнәлтдиләр *. Буна бахмајараг, радио уҹгар вә ја сијаси ҹәһәтдән тәҹрид олунмуш әразиләрдә Падшаһлыг һагда хош хәбәрин јајылмасында һәлә дә мүһүм рол ојнајырды. Мисал үчүн, 1951—1991-ҹи илләр әрзиндә Гәрби Берлиндә (Алманија) јерләшән радиостансијада мүнтәзәм олараг мәрузәләр сәсләндирилирди вә онлары әввәлләр Шәрги Алманија адланан әразиләрдә дә динләјирдиләр. 1961-ҹи илдән башлајараг, тәхминән отуз ил Суринамда (Ҹәнуби Америка) јерләшән милли стансија Мүгәддәс Китаб һәгигәтләрини һәр һәфтә 15 дәгигә әрзиндә сәсләндирирди. 1969-дан 1977-ҹи илә гәдәр тәшкилат «Һәр Мүгәддәс Јазы фајдалыдыр» силсиләсиндән олан радиопрограмын 350-дән чох аудиојазысыны бурахмышды. Бу програмлар Бирләшмиш Штатларын 48 штатында јајымланырды. 1996-ҹы илдә Ҹәнуби Самоанын пајтахты Апиадакы радиостансијада «Мүгәддәс Китабла бағлы суалларыныза ҹаваб» адлы һәфтәлик програм јајымланырды.\n18 Анҹаг ХХ әсрин сонунда радио васитәсилә мүждәнин чатдырылмасы әввәлки гәдәр ҝениш истифадә олунмурду. Анҹаг даһа чох инсана тәблиғ етмәк үчүн диҝәр бир васитә мејдана чыхды.\n19, 20. Јеһованын Шаһидләри jw.org сајтыны һансы мәгсәдлә јарадыблар вә бу, һансы бәһрәләр ҝәтирир? (Һәмчинин « JW.ORG» адлы чәрчивәјә бахын.)\n19 Интернет. 2013-ҹү илин әввәлиндә дүнја әһалисинин тәхминән 40 фаизи, јәни 2,7 милјарддан чох сакини Интернетдән истифадә едирди. Бәзи һесабламалара ҝөрә тәгрибән ики милјард инсан Интернетә телефон вә ја планшет кими смартфон ҹиһазлар васитәсилә дахил олур. Вә бу сај ҝет-ҝедә артыр. Һал-һазырда телефон васитәсилә Интернетдән истифадә едәнләрин ән јүксәк сајы Африкада мүшаһидә олунур. Онларын сајы 90 милјондан чохдур. Бу ҹүр техники наилијјәтләр чохларынын мәлумат алмаг үсулуну тамамилә дәјишиб.\n20 Јеһованын халгы 1997-ҹи илдән күтләви коммуникасијанын бу нөвүндән истифадә етмәјә башлајыб. 2013-ҹү ил үчүн jw.org сајты тәхминән 300 дилә тәрҹүмә олунуб. Мүгәддәс Китаба әсасланан мәлуматы исә 520-дән чох дилдә јүкләмәк мүмкүндүр. Һәр ҝүн сајта 750 000-дән чох инсан дахил олур. Үстәлик, һәр ај видеороликләрә бахмагла јанашы, орадан 3 милјон китаб, 4 милјон журнал вә 22 милјон аудиојазы јүкләнир.\n21. Сина адлы кишинин нүмунәсиндән нә өјрәнирик?\n21 jw.org сајты тәблиғ ишинә мәһдудијјәт гојулмуш әразиләрдә белә хош хәбәрин јајылмасында уғурлу бир васитәдир. Мисал үчүн, 2013-ҹү илин әввәлиндә Сина адлы бир киши jw.org сајтына дахил олуб вә Мүгәддәс Китаб һаггында әтрафлы мәлумат әлдә етмәк үчүн Бирләшмиш Штатларда јерләшән мәркәзи идарә илә әлагә сахлајыб. Бу, гејри-ади бир һадисәдир, чүнки Сина мүсәлман аиләсиндә боја-баша чатыб вә јашадығы өлкәдә Јеһованын Шаһидләринин фәалијјәти гадаға алтындадыр. Һал-һазырда Бирләшмиш Штатлардан олан бир Шаһид Сина илә Интернет васитәсилә һәфтәдә ики дәфә Мүгәддәс Китаб өјрәнмәси кечирир. Өјрәнмә Интернетдә видеоәлагә васитәсилә кечирилир.\nҺӘР АЈ ЈҮКЛӘНИЛИР\nТәхминән 3 милјон видеоролик, 3 милјон китаб, 4 милјон журнал вә 22 милјон аудиојазы\njw.org сајтына һәр ҝүн 750 000-дән чох инсан дахил олур\nСајтын навигасија системи 300-дән чох дилдә ишләјир\n520-дән чох дилдә јүкләмәк мүмкүндүр\n2013-ҹү илин мәлуматы\nФәрди тәлим вермәк\n22, 23. а) Нәјә ҝөрә демәк олар ки, диҝәр тәблиғ үсуллары евдән-евә тәблиғи әвәз етмир? б) Падшаһын ишимизә хејир-дуа вердији нәдән ҝөрүнүр?\n22 Мүждәни даһа чох сајда инсана чатдырмаг үчүн нә гәзетләр, нә «Фотодрам», нә радио верилишләри, нә дә ки веб-сајт евдән-евә тәблиғи әвәз етмәк үчүн нәзәрдә тутулмамышды. Чүнки Јеһованын хидмәтчиләри Иса Мәсиһин нүмунәсиндән өјрәнирләр. О, тәкҹә бөјүк күтлә гаршысында тәлим вермирди, һәм дә һәр бир инсана ајры-ајрылыгда көмәк етмәјә чалышырды (Лука 19:1—5). Иса пејғәмбәр шаҝирдләринә дә бу ҹүр давранмағы өјрәдир вә инсанлара һансы хәбәри чатдырмалы олдугларыны дејирди. (Лука 10:1, 8—11 ајәләрини охујун.) Бу китабын 6-ҹы фәслиндә мүзакирә олундуғу кими, Јеһованын тәшкилатындакы мәсул гардашлар һәмишә һәр бир хидмәтчини инсанларла үз-үзә сөһбәт етмәјә тәшвиг едирдиләр (Һәв. 5:42; 20:20).\n23 Аллаһын Падшаһлығынын гурулмасындан артыг бир әср кечиб. 7,9 милјондан чох Јеһованын Шаһиди Онун хәбәрини фәал шәкилдә инсанлара чатдырыр. Сөзсүз ки, Падшаһ бизим хош хәбәри елан етмәк үчүн истифадә етдијимиз һәр бир үсула хејир-дуа верир. Нөвбәти фәсилдән ҝөрәҹәјик ки, о бизи мүждәни һәр милләтә, гәбиләјә вә дилә чатдырмаг үчүн лазыми вәсаитләрлә тәмин едир (Вәһј 14:6).\n^ абз. 17 1957-ҹи илдә мәсул гардашлар Нју–Јоркда јерләшән WBBR радиостансијасыны бағламаг гәрарына ҝәлдиләр.\nГәзетләрдән, фотодрамлардан, радио вә Интернетдән истифадә илә бағлы һансы һадисәләр сизә Падшаһлығын реал олдуғуну сүбут едир?\nНәјә ҝөрә биз евдән-евә тәблиғә хүсуси диггәт ајырырыг?\nДАҺА ЧОХ ИНСАНА ТӘБЛИҒ ЕТМӘЈИН ҮСУЛЛАРЫ\n«Јарадылыш фотодрамы» *\nСәсҝүҹләндириҹи апаратура гурашдырылмыш машынлар\nХүсуси иҹтимаи шаһидлик\n(Илләр бу вә ја диҝәр үсулун нә вахт истифадә олунмаға башландығыны ҝөстәрир)\n^ абз. 79 «Фотодрам»а һәрәкәтли шәкилләр дахил иди.\nГәлиз вәзијјәтләрлә үзләшәндә Мүгәддәс Јазылар әсасында еффектив шәкилдә неҹә мүлаһизә јүрүдә биләрик? Һансы үч үсулла инандырыҹы ҹаваб верә биләҹәјимизи арашдырын.


Q=4	C=0	SS=0	LS=2	PS=1	DC=0	LC=0	SD=0	BS=3	G0=106	G1=93	G2=46	DLID=az_RU	BODY=Гој һеч нә бизи мүкафатдан мәһрум етмәсин | Тәлим\nГој шаграг сәсиниз уҹалсын!\nЈеһоваја пәнаһ ҝәтирин!\nАллаһын әдаләт вә мәрһәмәтини тәглид едәк\n«Әлиачыг адамын рузиси бол олар»\nҜәлин һәмишә һәгигәти данышаг\nДүнјәви дүшүнҹәни рәдд едәк\nГој һеч нә бизи мүкафатдан мәһрум етмәсин\nЈени јығынҹаға неҹә өјрәшмәк олар?\nҜөзәтчи гүлләси (тәлим нәшри) | Нојабр 2017\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кирибати Колумбија жест дили Конго Кореја жест дили Куба жест дили Литва Македонија Малави жест дили Маршалл Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Понапе Португалија жест дили Румынија жест дили Самоа Словакија жест дили Соломон Адалары пиҹини Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман алур ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни естон ефик занде зулу ибанаг ибо иврит илок инҝилис исланд исоко испан италјан кабре какчикел каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили һауса һереро һилигајнон һинд һири-моту әрәб өзбәк\n«Гој... һеч бир адам сизи мүкафатдан мәһрум етмәсин» (КОЛ. 2:18).\nНӘҒМӘ: 122, 139\nӨзүмүзү әхлагсызлыгдан неҹә горуја биләрик?\nҺансы хүсусијјәтләр бизә мүкафата апаран јолдан узаглашмамаға көмәк едә биләр?\nАиләликҹә мүкафаты алмаг үчүн нә едә биләрик?\n1, 2. а) Аллаһын гуллары һансы мүкафатын арзусу илә јашајырлар? б) Ҝөзүмүзү мүкафатдан ајырмамаға бизә нә көмәк едә биләр? (Мәгаләнин әввәлиндәки шәклә бахын.)\nҺӘВАРИ БУЛУС «Аллаһын... ҝөјләр дәвәти мүкафатын»ы алмаг арзусу илә јашајырды. Мүасир дөврдә дә мәсһ едилмиш мәсиһиләр ејни арзу илә јашајырлар (Филип. 3:14). Онлара Иса Мәсиһлә сәмави Падшаһлыгда һакимијјәт шәрики олмаг, бәшәријјәти ҝүнаһдан азад етмәк кими мүгајисәјәҝәлмәз шәрәф нәсиб олуб (Вәһј 20:6). Галан мәсиһиләри гаршыда башга мүкафат ҝөзләјир — Ҹәннәт һәјаты вә әбәдилик (2 Бут. 3:13).\n2 Биринҹи әсрдәки мәсһ едилмишләр ҝөзләрини мүкафатдан ајырмасынлар дејә, һәвари Булус онлары чағырырды: «Һәмишә сәмави шејләр һаггында дүшүнүн» (Кол. 3:2). Јәни онлар ҝөјдә мүкафат алмаг үмидини фикирләриндә даима парлаг сахламалы идиләр (Кол. 1:4, 5). Бу нәсиһәт Ҹәннәт үмиди илә јашајан мәсиһиләрә дә шамил едилә биләр. Алаҹағымыз немәтләр барәдә дүшүнмәк бизә иман јолунда ҝөзүмүзү мүкафатдан ајырмајараг аддымламаға көмәк едәҹәк (1 Кор. 9:24).\n3. Һәвари Булус диндашларыны һансы тәһлүкәдән хәбәрдар етмишди?\n3 Һәвари Булус диндашларыны һәмчинин хәбәрдар етмишди ки, онлары мүкафатдан мәһрум едә биләҹәк үнсүрләр дә вар. Мәсәлән, о, Колосдакы јығынҹағы сахта мәсиһиләрдән еһтијат етмәјә сәсләјирди. Бу адамлар Мәсиһә иманы бир кәнара гојуб Аллаһын ризасыны Төврат ганунларына әмәл етмәклә газанмаға ҹан атырдылар (Кол. 2:16—18). Бундан башга һәвари әхлагсызлыг, диндашлар арасындакы ҝәрҝинликләр, аилә проблемләри кими ҝүнүмүздә дә актуал олан бир сыра әнҝәлдән сөз ачмыш, бу әнҝәлләри ашмағын јолларыны ҝөстәрмишди. Бу манеәләрин бизи мүкафата апаран јолдан узаглашдырмамасы үчүн ҝәлин Булусун Колослулара үнванладығы мәктубдакы нәсиһәтләри тәһлил едәк.\nӘХЛАГСЫЗ АРЗУЛАРЫ ӨЛДҮРҮН\n4. Әхлагсыз арзулар нәјә ҝәтириб чыхара биләр?\n4 Һәвари Булус иман гардашларына шәрик олдуглары мисилсиз үмиди хатырладыб демишди: «Буна ҝөрә дә јердәки бәдәнинизин үзвләриндә олан мејилләри — әхлагсызлыға, натәмизлијә, шәһвәтә, нәфсә вә бүтпәрәстлик олан тамаһкарлыға мејилләри өлдүрүн» (Кол. 3:5). Әхлагсыз арзуларын товлајыҹы тәсири елә ҝүҹлүдүр ки, мәсиһини руһани немәтләрдән мәһрум едә биләр. Әхлагсыз арзуларын далынҹа дүшмәјин аҹы нәтиҹәләрини дадмыш бир гардаш јығынҹаға гајыдандан сонра демишди: «Арзуларым ағлымы башымдан алмышды. Ајыланда артыг иш-ишдән кечмишди».\n5. Өзүмүзү тәһлүкәли вәзијјәтләрдән неҹә горуја биләрик?\n5 Илк нөвбәдә әхлагсызлыға сөвг едә биләҹәк вәзијјәтләрдә еһтијатлы олмаг тәләб олунур. Мәсәлән, гызла оғлан ҝөрүшәндә физики тәмас, өпүшмәк, тәкликдә галмаг кими мәсәләләрдә лап әввәлдән конкрет сәрһәд гојсалар, мүдрик һәрәкәт етмиш оларлар (Мәс. 22:3). Езамијјәтә ҝетмәк, гаршы ҹинсин нүмајәндәси илә ишләмәк кими һаллар да өзүндә потенсиал тәһлүкә дашыја биләр (Мәс. 2:10—12, 16). Белә вәзијјәтләрдә јахшы оларды ки, бәри башдан Јеһованын Шаһиди олдуғумузу билдирәк, өзүмүзү әкс ҹинслә ағыр апараг вә јадда сахлајаг ки, флирт кими артыг-әскик һәрәкәтләрин ахыры пис гуртара биләр. Депрессија вә тәнһалыг һисси дә еһтијатлы олмағы тәләб едән вәзијјәтләрдәндир, чүнки белә һалларда инсан она тәсәлли верән адам ахтарыр. Һәрдән бу емосионал тәләбат о дәрәҹәдә ҝүҹлү олур ки, инсан истәнилән адамын ҝөстәрдији диггәтә гаршылыг верә биләр. Бу исә чох тәһлүкәлидир, чүнки бизи мүкафатдан мәһрум едә биләр. Буна ҝөрә дә ән јахшысы көмәји Јеһова Аллаһда вә Онун халгында ахтармагдыр. (Зәбур 34:18; Мәсәлләр 13:20 ајәләрини охујун.)\n6. Әјләнҹә сечәркән нәји јадда сахламалыјыг?\n6 Әхлагсыз арзулары өлдүрмәк үчүн әхлагсыз әјләнҹәләрдән узаг дурмалыјыг. Буҝүнкү әјләнҹә сәнајеси гәдим Сәдум вә Әмурә шәһәрләри кими әхлагсызлыгла долудур (Јһд. 7). Бу ишин башында дуранлар әхлагсызлығы нормал, зәрәрсиз бир шеј кими гәләмә верирләр. Одур ки, чох еһтијатлы олмалыјыг, әјләнҹә дүнјасынын истеһсал етдији һәр шеји гәбул етмәмәлијик. Елә әјләнҹә сечмәлијик ки, ҝөзүмүзү мүкафатдан ајырмасын (Мәс. 4:23).\nМӘҺӘББӘТИ ВӘ ХЕЈИРХАҺЛЫҒЫ «ҜЕЈИНИН»\n7. Јығынҹагда һансы проблемләрлә үзләшә биләрик?\n7 Сөз јох ки, һамымыз мәсиһи јығынҹағынын үзвү олдуғумуз үчүн өзүмүзү хошбәхт һисс едирик. Ҝөрүшләрдә Мүгәддәс Китабы өјрәнмәк, бир-биримизә мәһәббәт вә хејирхаһлыг ҝөстәрмәк бизә ҝөзүмүзү мүкафатда сахламаға көмәк едир. Амма һәрдән арамызда анлашылмазлыглар јараныр, бу исә мүнасибәтләрдә ҝәрҝинлијә сәбәб ола биләр. Әҝәр бу проблемләри вахтында һәлл етмәсәк, гәлбимиздә кин-күдурәт јува салар. (1 Бутрус 3:8, 9 ајәләрини охујун.)\n8, 9. а) Һансы хүсусијјәтләр бизә мүкафаты алмаға көмәк едә биләр? б) Диндашымыз хәтримизә дәјәндә мүнасибәти позмамаға бизә нә көмәк едә биләр?\n8 Кин-күдурәт дә бизи мүкафатдан мәһрум едә биләр. Бәс бунун гаршысыны неҹә ала биләрик? Һәвари Булусун Колосдакы мәсиһиләрә јаздығы мәсләһәт карымыза ҝәләр: «Аллаһын сечилмишләри, мүгәддәс вә севимли бәндәләри кими шәфгәти, һәмчинин хејирхаһлығы, тәвазөкарлығы, мүлајимлији вә сәбри ҝејинин. Бир-биринизә гаршы һәмишә сәбирли олун, биринизин диҝәриндән шикајәти олса да, бир-биринизи үрәкдән бағышлајын. Јеһова сизи үрәкдән бағышладығы кими, сиз дә бир-биринизи үрәкдән бағышламалысыныз. Бүтүн бунлардан зијадә, мәһәббәтә бүрүнүн, чүнки мәһәббәт инсанлар арасында камил бирлик јарадыр» (Кол. 3:12—14).\n9 Әҝәр биздә мәһәббәт вә хејирхаһлыг кими үлви хүсусијјәтләр варса, бир-биримизи бағышламаг асан олаҹаг. Мисал үчүн, әҝәр бир диндашымыз сөзләри, ја һәрәкәтләри илә хәтримизә дәјибсә, јадымыза сала биләрик ки, нә вахтса биз дә кимисә инҹитмишик. Мәҝәр һәмин адам бизә мәһәббәт вә хејирхаһлыг ҝөстәриб сәһвимиздән кечәндә севинмирдик?! (Ваиз 7:21, 22 ајәләрини охујун.) Мәсиһ бизә хејирхаһлыг ҝөстәриб бизи бир диндә бирләшдириб (Кол. 3:15). Һамымыз ејни Аллаһа ибадәт едир, ејни мүждәни тәблиғ едир вә ејни сынагларла үзләширик. Буна ҝөрә дә ҝәлин баҹы-гардашлара хејирхаһлыг, мәһәббәт ҝөстәриб онлары бағышлајаг ки, бу бирлији горуја вә ҝөзүмүзү мүкафатда сахлаја биләк.\n10, 11. а) Киминсә пахыллығыны чәкмәк нәјә ҝөрә тәһлүкәлидир? б) Пахыллыг мүкафата апаран јолда бизә неҹә әнҝәл ола биләр?\n10 Мүгәддәс Китабда јазылмыш ибрәтамиз нүмунәләр ҝөстәрир ки, пахыллыг бизә мүкафата апаран јолда манеә ола биләр. Мисал үчүн, Габилин гардашы Һабили өлдүрмәјинә пахыллыг сәбәб олмушду. Гарун, Датан, Абирам Муса пејғәмбәрин пахыллығыны чәкдикләри үчүн она гаршы галхмышдылар. Талут падшаһ Давудун уғурларына пахыллыг едиб ону өлдүрмәк истәјирди. Буна ҝөрәдир ки, Аллаһын Кәламында дејилир: «Пахыллыг вә һөҹәт олан јердә гармагарышыглыг вә һәр ҹүр пислик һөкм сүрүр» (Јаг. 3:16).\n11 Гәлбимиздә мәһәббәт вә хејирхаһлыг јува гурса, орада пахыллыға јер галмајаҹаг. Мүгәддәс Китабда дејилир: «Мәһәббәт сәбирли вә хејирхаһдыр. Мәһәббәт пахыл дејил» (1 Кор. 13:4). Пахыллығын гәлбимиздә көк атмамасы үчүн биз һәр шејә Јеһованын ҝөзү илә бахмалы, јәни баҹы-гардашлара бир бәдәнин үзвү кими јанашмалыјыг. Мүгәддәс Китабда јазылан нөвбәти мәсләһәт бизә бу ишдә көмәк едәҹәк: «Әҝәр бир үзв шәрәфә јетиширсә, онунла бирликдә бүтүн үзвләр дә севинир» (1 Кор. 12:16—18, 26). Беләҹә, диндашларымызын әлдә етдији немәтләрә пахыллыг етмәјәҹәк, онларын севинҹинә шәрик олаҹағыг. Ҝәлин Талут падшаһын оғлу Јонатанын нүмунәсинә бахаг. Јонатан биләндә ки, Давуд онун јеринә тахта чыхаҹаг онун пахыллығыны чәкмәди, әксинә ону руһландырды (1 Ишм. 23:16—18). Ҝәлин биз дә Јонатан кими диндашларымыза мәһәббәт вә хејирхаһлыг ҝөстәрәк.\nМҮКАФАТЫ АИЛӘЛИКҸӘ ГАЗАНЫН\n12. Мүгәддәс Китабдакы һансы мәсләһәтә риајәт етмәк аиләликҹә мүкафаты газанмаға көмәк едә биләр?\n12 Әҝәр аиләнин һәр бир үзвү Мүгәддәс Китабдакы мәсләһәтләрә әмәл едәрсә, аиләдә һәм сүлһ вә хошбәхтлик олар, һәм дә Јеһовадан аиләликҹә мүкафат аларлар. Һәвари Булус аиләләрә мәсләһәт вермишди: «Еј гадынлар, әрләринизә Ағанын давамчыларына јарашан тәрздә табе олун. Еј әрләр, арвадларынызы һәмишә севин вә онларла сәрт давранмајын. Еј ушаглар, һәр шејдә валидејнләринизин сөзүнә гулаг асын, чүнки бу, Ағаја хош ҝедир. Еј аталар, ушагларынызы гәзәбләндирмәјин, јохса онлар руһдан дүшәрләр» (Кол. 3:18—21). Шүбһәсиз, аиләнин һәр бир үзвүнүн бу мәсләһәтләри тәтбиг етмәси аиләјә фајда ҝәтирәҹәк.\n13. Мәсиһи гадын дининә шәрик олмајан һәјат јолдашыны неҹә «фәтһ» едә биләр?\n13 Бәс әҝәр әриниз мәсиһи дејилсә вә сизинлә јахшы рәфтар етмирсә, онда неҹә? Онун сизинлә рәфтарыны мүбаһисәјә чевириб мәсәләни шиширтмәјә дәјәрми? Ола билсин, мүбаһисәдә галиб ҝәлиб һәјат јолдашыныза истәдијинизи еләтдирәҹәксиниз. Амма бу, ону фәтһ едиб һәгигәтә ҝәтирмәјә көмәк едәҹәкми? Чох еһтимал ки, јох. Лакин әринизә бир аилә башчысы кими һөрмәт гојсаныз, аиләнизин меһрибанчылығына сәбәб олар, Аллаһа шәрәф ҝәтирәр, һәтта јолдашынызы Јеһоваја ибадәтә тәшвиг едә биләрсиниз. Беләҹә, һәгигәт јолунда гоша аддымлајыб мүкафаты бирликдә газанарсыныз. (1 Бутрус 3:1, 2 ајәләрини охујун.)\n14. Гардашын дининә шәрик олмајан арвады она һөрмәт етмирсә, о неҹә давранмалыдыр?\n14 Инди исә суалымыз арвады Јеһованын јолунда олмајан гардашларадыр. Јолдашыныз сизә һөрмәт етмирсә, неҹә давранмалысыныз? Бәлкә дә, дүшүнүрсүнүз ки, сәсинизи галдырмаг, аиләдә кимин башчы олдуғуну ҝөстәрмәк лазымдыр. Бәс бундан сонра о, сизә һөрмәт едәҹәкми? Әлбәттә ки, јох! Јеһова сиздән һәјат јолдашыныза Иса Мәсиһдән өрнәк ҝөтүрәрәк мәһәббәтлә башчылыг етмәјинизи ҝөзләјир (Ефес. 5:23). Иса Мәсиһ јығынҹаға мәһәббәт вә сәбирлә башчылыг едир (Лука 9:46—48). Беләликлә, сиз бу саһәдә Исаны тәглид етмәклә һәјат јолдашынызы Јеһованын јолуна ҝәтирә биләрсиниз.\n15. Мәсиһи әр һәјат јолдашыны севдијини неҹә ҝөстәрмәлидир?\n15 Мүгәддәс Китабда дејилир: «Еј әрләр, арвадларынызы һәмишә севин вә онларла сәрт давранмајын» (Кол. 3:19). Һәјат јолдашыны севән әр арвадынын фикирләрини динләмәли, онун дедикләринә һөрмәтлә јанашмалыдыр (1 Бут. 3:7). Әрин сон гәрары арвадынын фикрини там әкс етдирмәјә дә биләр, анҹаг арвады илә мәсләһәтләшмәк она даһа јахшы гәрар вермәкдә һәмишә көмәк едәҹәк (Мәс. 15:22). Һәјат јолдашыны севән әр арвадындан һөрмәти тәләб етмир, әксинә, газанмаға чалышыр. Һәјат јолдашына вә өвладларына севҝи бәсләмәк мәсиһи әрин өз аиләсинин хошбәхтлијинә верә биләҹәји ән бөјүк төһфәләрдәндир. Чох еһтимал ки, белә аилә Јеһоваја севә-севә хидмәт едәҹәк. Бу ҹүр аиләләри исә гаршыда һәјат мүкафаты ҝөзләјир.\nАиләмизи мүкафатдан мәһрум едә биләҹәк мүнагишәләрин гаршысыны неҹә ала биләрик? (13—15 абзаслара бахын)\nҜӘНҸЛӘР, ГОЈ ҺЕЧ НӘ СИЗИ МҮКАФАТДАН МӘҺРУМ ЕТМӘСИН!\n16, 17. Ҝәнҹләр валидејнләринин вердији тәрбијәјә неҹә јанашмалыдырлар?\n16 Бәзән ҝәнҹләрә елә ҝәлә биләр ки, валидејнләри онлары баша дүшмүр, онлары даим чәрчивәдә сахламаға чалышыр. Бу, онларда Јеһова Аллаһа ибадәтә гаршы сојуглуг јарада биләр. Ҝәнҹләр, билин ки, әҝәр сиз Јеһовадан дөнсәниз, тезликлә ҝөрәҹәксиниз ки, дүнјада һеч ким сизи валидејнләриниздән вә јығынҹагдакы достларыныздан чох севә билмәз.\n17 Әҝәр валидејнләриниз сәһвләринизи һеч вахт дүзәлтмәсәјди, онларын сизи севдијини демәк олардымы? Әлбәттә јох (Ибр. 12:8). Ола билсин, сизи мәјус едән тәрбијәнин верилмә тәрзидир. Амма чалышын тәрбијәнин верилмә тәрзинә јох, онун һансы сәбәблә верилдијинә фикринизи ҹәмләјәсиниз. Өзүнүзү әлә алын вә мәзәммәтә кәскин реаксија вермәјин. Мүгәддәс Китабда дејилир: «Чох билән аз данышар, ағыллы адам тәмкинини позмаз» (Мәс. 17:27). Гаршыныза мәгсәд гојун ки, верилмә тәрзиндән асылы олмајараг мәзәммәти јеткин инсан кими, тәмкинлә гәбул едәсиниз (Мәс. 1:8). Унутмајын ки, Јеһованын јолунда аддымлајан, сизи һәјат мүкафатына доғру јөнәлдән валидејнләр сизин үчүн ән бөјүк һәдијјәдир.\n18. Нә үчүн ҝөзүмүзү мүкафатдан ајырмамалыјыг?\n18 Истәр ҝөјдә, истәрсә дә јердә әбәди јашамаг олсун, һәр бири мисилсиз мүкафатдыр. Бизим үмидимиз мөһкәм әсаслара сөјкәнир, чүнки ону бизә бәхш едән Јараданын Өзүдүр. О, ҝәләҹәк Ҹәннәт һаггында дејир: «Дүнја башдан-баша Јеһова барәдә биликлә долаҹаг» (Әшј. 11:9). Бәли, Ҹәннәтдә анҹаг Јеһовадан елм алмыш кәсләр олаҹаг. Мәҝәр белә һәјат әсл ҹан атыласы мүкафат дејил?! Одур ки, ҝәлин бүтүн диггәтимизи Јеһованын вәдләринә ҹәмләјәк вә һеч нәјин бизи мүкафатдан мәһрум етмәсинә јол вермәјәк.\nҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2017


Q=9	C=4	SS=0	LS=4	PS=0	DC=0	LC=0	SD=0	BS=1	G0=13	G1=13	G2=8	DLID=az_RU	BODY=Рүтубәтли Амазон мешәсиндә Јеһованын Шаһидләринин Конгрес залы\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Галисија дили Данимарка Индонезија Исвеч Конго Литва Нидерланд Норвеч Самоа Таити Уелс Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама га гырғыз еве ермәни естон зулу илок инҝилис испан италјан кабил каннада каталан кинјаруанда кирунди кореја коса крио малагаси малајалам маҹар мегрел науатл (Хуастека) науатл (мәркәзи) оромо полјак португал пәнҹаб румын рус сапотек (Истм) сепеди серб серб (латын) сесуто (Лесото) сетсвана сингал словак словен сотсил суаһили тараски таҹик телугу тзелтал тигре тлапанек тотонак тохолабал тсонга түрк умбунду урду фанте фарс фин франсыз хорват чех чичева јапон јунан ҝүрҹү һилигајнон әрәб өзбәк\nРүтубәтли Амазон мешәсиндә Конгрес залы\nАмазон ҹәнҝәлликләринин дүз ортасында Јеһованын Шаһидләринин јени, мөһтәшәм Конгрес залы дурур. Бразилијанын Манаус шәһәриндән шималда јерләшән 52 һектарлыг әразинин әксәр һиссәси мешәликдир. Рәнҝбәрәнҝ макаолар, туканлар вә башга гушлар купуасу, нәһәнҝ Бразилија фындығы вә анҝелим педра ағаҹларынын башында ҹәһ-ҹәһ вурур. Мараглыдыр, ҝөрәсән, Конгрес залыны нијә мәһз бурада тикибләр?\nТәхминән ики милјон әһалиси олан Манаус шәһәри Амазон чајынын мәнсәбиндән 1450 километр аралыда јерләшир. Јени зал Манаус вә әтраф шәһәрләрдә, еләҹә дә Амазон чајы вә чајын голлары боју гәсәбәләрдә јашајан тәхминән 7000 Јеһованын Шаһиди үчүн нәзәрдә тутулуб. Ән уҹгар шәһәр Сан-Габриел-да-Кашуејра Манаусдан тәхминән 800 километр гәрбдә јерләшир. Залда кечирилән конгресдә иштирак етмәк үчүн бәзи Јеһованын Шаһидләри гајыгла үч ҝүн јол ҝәлирләр!\nАмазон бөлҝәсинин ортасында Конгрес залы тикмәк елә дә асан иш дејилди. Залы тикмәк үчүн 13 контејнер тикинти материалы Сантус лиманындан (Сан-Паулу) дашынараг Бразилија саһили бојунҹа дәнизлә, сонра исә Амазон чајы илә иншаат јеринә ҝәтирилмишди.\nБу, Бразилијада тикилмиш 27-ҹи Конгрес залыдыр. 2014-ҹү ил мајын 4-ү, базар ҝүнү залын ачылыш мәрасиминдә 1956 нәфәр иштирак етмишди. Мәрасимдә иштирак едәнләрин чоху биринҹи дәфә иди ки Конгрес залында кечирилән ҝөрүшдә иштирак едирди, одур ки, севинҹләринин һәдди-һүдуду јох иди.\nҸамаат нәинки натиги ешидә, һәтта ҝөрә дә билирди. Әввәл конгресләр елә јерләрдә кечирилирди ки, ҹамаат нә сәһнәни, нә дә натиги ҝөрә билмирди. Јеһованын Шаһидләриндән бири дејир: «Узун илләрдир ки, конгресләрдә иштирак едирәм, амма һеч вахт тамашаја баха билмәмишәм, анҹаг сәсини ешитмишәм». Бәли, инди һәр кәс сәһнәни јахшы ҝөрә билир.\nЈеһованын Шаһидләринин ибадәт евләри. Онларын иншасы вә мәгсәди\nБу садә тикилиләрин Јеһованын Шаһидләринин ибадәтиндә ролу барәдә өјрәнин.\nЈеһованын Шаһидләринин иллик бөјүк топлантылары